ΚΟΙΝΗ ΘΕΣΗ (ΕΚ) αριθ. 23/96

η οποία καθορίστηκε από το Συμβούλιο στις 23 Νοεμβρίου 1995

για τη θέσπιση της οδηγίας 96/. . ./ΕΚ του Ευρωπαϊκού Κοινοβουλίου και του Συμβουλίου σχετικά με ορισμένα στοιχεία και χαρακτηριστικά δικύκλων ή τρικύκλων οχημάτων κινητήρα

(96/C 190/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με το άρθρο 189 Β της συνθήκης (3),

Εκτιμώντας:

ότι είναι σκόπιμο να αποφασιστούν τα μέτρα λειτουργίας της εσωτερικής αγοράς 7

ότι, σε όλα τα κράτη μέλη, τα δίκυκλα ή τρίκυκλα οχήματα με κινητήρα πρέπει να πληρούν, σε ό,τι αφορά τα στοιχεία και χαρακτηριστικά που αναφέρονται στην παρούσα οδηγία, ορισμένες τεχνικές απαιτήσεις καθοριζόμενες από επιτακτικές προδιαφορές, οι οποίες διαφέρουν από το ένα κράτος μέλος στο άλλο, και ότι λόγω των διαφορών τους οι προδιαγραφές αυτές παρεμποδίζουν το ενδοκοινοτικό εμπόριο 7 ότι τα εμπόδια αυτά στη λειτουργία της εσωτερικής αγοράς μπορούν να εξαλειφθούν εάν υιοθετηθούν οι ίδιες προδιαγραφές από όλα τα κράτη μέλη, αντί των εθνικών τους κανονιστικών ρυθμίσεων 7

ότι απαιτείται η θέσπιση εναρμονισμένων προδιαγραφών για τα εν λόγω στοιχεία και χαρακτηριστικά των δικύκλων ή τρικύκλων οχημάτων με κινητήρα, ούτως ώστε να επιτραπεί η εφαρμογή, για κάθε τύπο των εν λόγω οχημάτων, των διαδικασιών έγκρισης τύπου στοιχείου και οχήματος που αποτελούν το αντικείμενο της οδηγίας 92/61/ΕΟΚ του Συμβουλίου, της 30ής Ιουνίου 1992, περί εγκρίσεως τύπου των δικύκλων ή τρικύκλων οχημάτων με κινητήρα (4) 7

ότι, για να διευκολυνθεί η πρόσβαση στις αγορές των εξωκοινοτικών χωρών, κρίνεται αναγκαίο να αποκατασταθεί ισοτιμία μεταξύ των προδιαγραφών των κεφαλαίων 1 (ελαστικά), 2 (διατάξεις φωτισμού και φωτεινής σηματοδότησης), 4 (κάτοπτρα) και 11 (ζώνες ασφαλείας) του παραρτήματος της παρούσας οδηγίας και εκείνων των κανονισμών αριθ. 30, αριθ.54, αριθ. 64 και αριθ. 75 (ελαστικά), αριθ. 3, αριθ. 19, αριθ. 20, αριθ. 37, αριθ. 38, αριθ. 50, αριθ. 56, αριθ. 57, αριθ. 72 και αριθ. 82 (διατάξεις φωτισμού και φωτεινής σηματοδότησης), αριθ. 81 (κάτοπτρα) και αριθ. 16 (ζώνες ασφαλείας) της ΟΕΕ/ΟΗΕ 7

ότι, σε ό,τι αφορά την προστασία του περιβάλλοντος, ήτοι εν προκειμένω την ατμοσφαιρική και ηχητική ρύπανση, είναι αναγκαίο να επιδιώκεται επί μονίμου βάσεως η βελτίωσή του 7 ότι, για το σκοπό αυτό, οι οριακές τιμές των ρύπων και της ηχητικής στάθμης, πρέπει να τεθούν και να εφαρμοσθούν το συντομότερο δυνατόν 7 ότι, τόσο η περαιτέρω μείωση των οριακών τιμών όσο και η προσαρμογή της διαδικασίας δοκιμών μπορεί να αποφασιστεί μόνο με βάση μελέτες και έρευνες που πρόκειται να αναληφθούν ή να εκτελεσθούν σχετικά με τις υπάρχουσες ή αναμενόμενες τεχνολογικές δυνατότητες και με βάση την ανάλυση της σχέσης κόστους/αποτελέσματος ούτως ώστε να επιτραπεί η βιομηχανική παραγωγή οχημάτων που να τηρούν τα αυστηρότερα όρια 7 ότι η απόφαση για την περαιτέρω μείωση πρέπει να ληφθεί από το Ευρωπαϊκό Κοινοβούλιο και το Συμβούλιο τουλάχιστον τρία έτη πριν την έναρξη εφαρμογής της, με σκοπό να επιτραπεί στη βιομηχανία να λάβει τα μέτρα που επιβάλλονται για να μπορέσει η παραγωγή της να ανταποκριθεί στα νέα κοινοτικά μέτρα μέσα στις προβλεπόμενες προθεσμίες 7 ότι η απόφαση του Ευρωπαϊκού Κοινοβουλίου και του Συμβουλίου θα βασίζεται σε προτάσεις που θα πρέπει να τους υποβάλλει η Επιτροπή σε εύθετο χρόνο 7

ότι αρμόζει να επιτραπεί στα κράτη μέλη να προωθήσουν, μέσω φορολογικών κινήτρων, τη διάθεση οχημάτων στην αγορά που να ανταποκρίνονται εκ των προτέρων στις κοινοτικές προδιαγραφές, όσον αφορά τα μέτρα κατά των ρυπογόνων και των ηχητικών εκπομπών 7

ότι οι μέθοδοι μέτρησης της θωράκισης των οχημάτων και των ιδιαίτερων τεχνικών μονάδων κατά των ηλεκτρομαγνητικών ακτινοβολιών για την επαλήθευση της τήρησης των διατάξεων σχετικά με την ηλεκτρομαγνητική συμβατότητα (κεφάλαιο 8) απαιτούν περίπλοκες και δαπανηρές εγκαταστάσεις 7 ότι, για να μπορέσουν τα κράτη μέλη να δημιουργήσουν τις εγκατάστασεις αυτές, χρειάζεται αναβολή της εφαρμογής αυτών των μεθόδων μέτρησης κατά τρία έτη από την έναρξη ισχύος της παρούσας οδηγίας 7

ότι, δεδομένου του μεγέθους και των αποτελεσμάτων της προτεινόμενης δράσης στο συγκεκριμένο τομέα, τα κοινοτικά μέτρα που αναφέρονται στην παρούσα οδηγία είναι αναγκαία άν όχι απαραίτητα για να επιτευχθούν οι καθορισμένοι στόχοι, δηλαδή η κοινοτική έγκριση ανά τύπο οχήματος, και ότι οι στόχοι αυτοί δεν μπορούν να επιτευχθούν επαρκώς από κάθε κράτος μέλος μεμονωμένα 7

ότι η τεχνολογική πρόοδος της τεχνικής απαιτεί ταχεία προσαρμογή των τεχνικών προδιαγραφών που προβλέπονται στο παράρτημα της παρούσας οδηγίας 7 ότι, εξαιρέσει των οριακών τιμών των ρύπων και της ηχητικής στάθμης, το έργο αυτό πρέπει να ανατεθεί στην Επιτροπή με σκοπό να απλουστευθεί και να επισπευθεί η διαδικασία 7 ότι, σε όλες τις περιπτώσεις στις οποίες το Ευρωπαϊκό Κοινοβούλιο και το Συμβούλιο αναθέτουν στην Επιτροπή αρμοδιότητες εκτέλεσης των κανόνων που θεσπίζονται στον τομέα των δικύκλων ή τρικύκλων οχημάτων με κινητήρα, χρειάζεται μια διαδικασία προηγούμενων διαβουλεύσεων μεταξύ Επιτροπής και κρατών μελών στο πλαίσιο μιας επιτροπής 7

ότι οι απαιτήσεις όσον αφορά την ασφάλεια και το περιβάλλον συνεπάγονται περιορισμούς στις επεμβάσεις σε ορισμένα δίκυκλα ή τρίκυκλα οχήματα με κινητήρα 7 ότι, προκειμένου να μην εμποδίζεται η συντήρησης του οχήματος απ' τον ιδιοκτήτη του, οι περιορισμοί αυτοί πρέπει να αφορούν αυστηρώς της επεμβάσεις που τροποποιούν σημαντικά τις επιδόσεις του οχήματος και τις ρυπογόνες και ηχητικές εκπομπές 7

ότι οι επιταγές της παρούσας οδηγίας δεν αποσκοπούν στο να επιβάλουν τροποποιήσεις των ρυθμίσεων των κρατών μελών που απαγορεύουν στο έδαφός τους την έλξη ρυμουλκουμένων από δίκυκλα ή τρίκυκλα οχήματα,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

ρθρο 1

Η παρούσα οδηγία και το παράρτημά της ισχύουν για:

- τα ελαστικά,

- τις διατάξεις φωτισμού και φωτεινής σηματοδότησης,

- τις εξωτερικές προεξοχές,

- τα κάτοπτρα οδήγησης,

- τα μέτρα κατά της ατμοσφαιρικής ρύπανσης,

- τις δεξαμενές καυσίμου,

- τα μέτρα κατά των αθέμιτων παρεμβάσεων,

- την ηλεκτρομαγνητική συμβατότητα,

- την αποδεκτή ηχοστάθμη και τη διάταξη εξάτμισης,

- τα συστήματα ζεύξης και στερέωσης,

- τις αγκυρώσεις των ζωνών ασφαλείας και τις ζώνες ασφαλείας,

- τους υαλοπίνακες, τους υαλοκαθαριστήρες και τους εκταξευτήρες ύδατος, καθώς και τα συστήματα αποπάγωσης και αποθάμβωσης,

κάθε τύπου οχήματος όπως αυτός ορίζεται στο άρθρο 1 της οδηγίας 92/61/ΕΟΚ.

ρθρο 2

Εντός τριετίας από την ημερομηνία του άρθρου 8 παράγραφος 1 τρίτο εδάφιο η Επιτροπή προβαίνει σε διεξοδική μελέτη για να διαπιστώσει αν τα μέτρα κατά των παρεμβάσεων στα οχήματα, ιδίως των κατηγοριών Α και Β που περιλαμβάνονται στο κεφάλαιο 7 του παραρτήματος της παρούσας οδηγίας, μπορούν να θεωρηθούν επαρκή για να εμποδίοσουν πραγματικά τις παρεμβάσεις που θα μπορούσαν να θίξουν την ασφάλεια του οχήματος και το περιβάλλον. Βάσει των πορισμάτων της μελέτης η Επιτροπή προτείνει τυχόν νέα νομοθετικά μέτρα.

ρθρο 3

1. Οι διαδικασίες χορήγησης της έγκρισης τύπου όσον αφορά τα ελαστικά, τις διατάξεις φωτισμού και φωτεινής σηματοδότησης, τα κάτοπτρα οδήγησης, τις δεξαμενές καυσίμου, τα συστήματα εξάτμισης, τις ζώνες ασφαλείας και τους υαλοπίνακες ενός τύπου δικύκλου ή τρικύκλου οχήματος με κινητήρα και της έγκρισης ενός τύπου ελαστικού, διάταξης φωτισμού και φωτεινής σηματοδότησης, κατόπτρου οδήγησης, δεξαμενής καυσίμου, συστήματος εξάτμισης, ζώνης ασφαλείας και υαλοπίνακα ως κατασκευαστικών στοιχείων, καθώς και οι προϋποθέσεις της ελεύθερης κυκλοφορίας των οχημάτων αυτών και της διάθεσης στην αγορά των κατασκευαστικών στοιχείων είναι εκείνες που ορίζει η οδηγία 92/61/ΕΟΚ στα κεφάλαια II και III, αντιστοίχως.

2. Η διαδικασία χορήγησης της έγκρισης τύπου όσον αφορά τις εξωτερικές προεξοχές, τα μέτρα κατά της ατμοσφαιρικής ρύπανσης, τα μέτρα κατά των αθεμίτων παρεμβάσεων, την ηλεκτρομαγνητική συμβατότητα, την αποδεκτή ηχοστάθμη, τις διατάξεις ζεύξης για τα ρυμουλκούμενα και τις στερεώσεις των καλαθιών, τις αγκυρώσεις των ζωνών ασφαλείας, τους εκτοξευτήρες ύδατος και τους υαλοκαθαριστήρες, καθώς και τις διατάξεις αποπάγωσης και αποθάμβωσης ενός τύπου δικύκλου ή δικύκλου οχήματος με κινητήρα, όπως και οι προϋποθέσεις της ελεύθερης κυκλοφορίας των οχημάτων αυτών είναι εκείνες που θεσπίζει η οδηγία 92/61/ΕΟΚ στα κεφάλαια II και III, αντιστοίχως.

ρθρο 4

1. Σύμφωνα με τις διατάξεις του άρθρου 11 της οδηγίας 92/61/ΕΟΚ, αναγνωρίζεται η ισοτιμία μεταξύ των προδιαγραφών των κεφαλαίων 1 (ελαστικά), 2 (διατάξεις φωτισμού και φωτεινής σημαδότησης), 4 (κάτοπτρα) και 11 (ζώνες ασφαλείας) του παραρτήματος της παρούσας οδηγίας και εκείνων των κανονισμών της ΟΕΕ/ΟΗΕ αριθ. 30 (1), αριθ. 54 (2), αριθ. 64 (3), αριθ. 75 (4) όσον αφορά τα ελαστικά, αριθ. 3 (5), αριθ. 19 (6), αριθ. 20 (7), αριθ. 37 (8), αριθ. 38 (9), αριθ. 50 (10), αριθ. 56 (11), αριθ. 57 (12), αριθ. 72 (13), αριθ. 82 (14) όσον αφορά τις διατάξεις φωτισμού και φωτεινής σηματοδότησης, αριθ. 81 (15) όσον αφορά τα κάτοπτρα οδήγησης και αριθ. 16 (16) όσον αφορά τις ζώνες ασφαλείας, με την ισχύουσα κατά την ημερομηνία της έκδοσης της παρούσας οδηγίας μορφή τους.

Για την εφαρμογή της προβλεπόμενης στο πρώτο εδάφιο ισοτιμίας, οι προδιαγραφές εγκατάστασης των κεφαλαίων 1 και 11 εφαρμόζονται επίσης στα συστήματα τα εγκεκριμένα σύμφωνα με τους αντίστοιχους κανονισμούς της ΟΕΕ/ΟΗΕ.

2. Οι αρχές των κρατών μελών που χορηγούν την έγκριση τύπου του οχήματος αποδέχονται τις εγκρίσεις τύπου των στοιχείων που έχουν εκδοθεί σύμφωνα με τις προδιαγραφές των κανονισμών της παραγράφου 1 και τα σχετικά σήματα έγκρισης στη θέση των αντιστοίχων εγκρίσεων τύπου και σημάτων έγκρισης τύπου που έχουν εκδοθεί σύμφωνα με τις προδιαγραφές της παρούσας οδηγίας.

ρθρο 5

1. Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο, πριν την 1η Ιανουαρίου 1997, πρόταση βασισμένη στις έρευνες και στην εκτίμηση του κόστους και της ωφελείας εκ της εφαρμογής των ενισχυμένων οριακών τιμών, θέτοντας ένα ακόμα στάδιο κατά το οποίο θα ληφθούν μέτρα περαιτέρω ενίσχυσης των οριακών τιμών ρυπογόνων και ηχητικών εκπομπών των οικείων οχημάτων, που καθορίζονται, αντίστοιχα, στο κεφάλαιο 5 παράρτημα II πίνακες I και II και στο κεφάλαιο 9 παράρτημα I. Η πρόταση της Επιτροπής συνεκτιμά τη σχέση κόστους ωφελείας των διαφόρων μέτρων μείωσης της ρύπανσης και περιέχει μέτρα εύλογα και προσαρμοσμένα στους στόχους.

2. Η απόφαση του Ευρωπαϊκού Κοινοβουλίου και του Συμβουλίου που αναφέρεται στην παράγραφο 1, και λαμβάνεται προτάσει της Επιτροπής, η οποία θα εφαρμοστεί από το έτος 2001, θα λαμβάνει υπόψη ότι είναι ανάγκη να ενσωματωθούν στα μέτρα αυτά και άλλα στοιχεία εκτός από απλώς αυστηρότερες οριακές τιμές. Θα πραγματοποιηθεί αξιολόγηση του κόστους και των πλεονεκτημάτων που θα επιφέρει η εφαρμογή των μέτρων της ανωτέρω απόφασης, τα δε μέτρα θα είναι ανάλογα και εύλογα με βάση τους επιδιωκόμενους στόχους.

ρθρο 6

1. Τα κράτη μέλη δεν μπορούν να προβλέψουν φορολογικά κίνητρα παρά μόνο για τα οχήματα με κινητήρα που ανταποκρίνονται στα μέτρα κατά της ατμοσφαιρικής και της ηχητικής ρύπανσης που ορίζει, αντιστοίχως, η παρούσα οδηγία στο κεφάλαιο 5 παράρτημα I σημείο 2.2.1.1.3 και παράρτημα II πίνακες I και II και στο κεφάλαιο 9 παράρτημα I.

2. Τα κίνητρα της παραγράφου 1 πρέπει να συμφωνούν με τις διατάξεις της συνθήκης και να ανταποκρίνονται στις ακόλουθες προϋποθέσεις:

- πρέπει να ισχύουν για όλα τα νέα οχήματα που διατίθενται στο εμπόριο σε ένα κράτος μέλος τα οποία ανταποκρίνονται, στις προδιαγραφές της παρούσας οδηγίας που αναφέρονται στην παράγραφο 1, προτού αυτές καταστούν υποχρεωτικές,

- θα λήξουν όταν γίνει υποχρεωτική η εφαρμογή των μέτρων που αναφέρονται στην παράγραφο 1,

- πρέπει, για κάθε τύπο οχήματος με κινητήρα, να αντιστοιχούν σε ποσό χαμηλότερο από το επιπλέον κόστος των εισαγομένων τεχνικών λύσεων και της εφαρμογής των λύσεων αυτών στο όχημα με κινητήρα ώστε να τηρούνται οι καθορισμένες τιμές.

3. Η Επιτροπή πρέπει να ενημερώνεται εγκαίρως για τα σχέδια που αποβλέπουν στη θέσπιση ή την τροποποίηση φορολογικών κινήτρων που αναφέρονται στην παράγραφο 1, προκειμένου να μπορεί να υποβάλει τις παρατηρήσεις της.

ρθρο 7

Οι τροποποιήσεις που απαιτούνται:

- προκειμένου να ληφθούν υπόψη οι τροποποιήσεις των κανονισμών της ΟΕΕ/ΟΗΕ που αναφέρονται στο άρθρο 4,

- για την προσαρμογή του παραρτήματος στην τεχνική πρόοδο, εκτός των οριακών τιμών που αφορούν την ατμοσφαιρική ρύπανση και την ακουστική ρύπανση που περιλαμβάνονται, αντίστοιχα, στο κεφάλαιο 5 παράρτημα I σημείο 2.2.1.1.3 και παράρτημα II πίνακες I και II και στο κεφάλαιο 9 παράρτημα I,

θεσπίζονται σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους (1).

ρθρο 8

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία πριν . . . (2). Ενημερώνουν αμέσως την Επιτροπή σχετικά.

Από την ημερομηνία που αναφέρεται στο πρώτο εδάφιο, τα κράτη μέλη δεν μπορούν πλέον να απαγορεύουν την πρώτη θέση σε κυκλοφορία οχημάτων που ανταποκρίνονται στις διατάξεις της παρούσας οδηγίας ή σε ορισμένα από τα κεφάλαιά της.

Τα κράτη μέλη εφαρμόζουν τις εν λόγω διατάξεις από . . . (3).

Ωστόσο, η εφαρμογή ορισμένων διατάξεων των κεφαλαίων 5, 8 και 9 αναβάλλεται ανάλογα με τις ιδιαίτερες ενδείξεις που περιλαμβάνουν τα εν λόγω κεφάλαια.

2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή θεσπίζονται από τα κράτη μέλη.

ρθρο 9

1. Αμέσως μετά την έναρξη εφαρμογής της παρούσας οδηγίας, η οδηγία 80/780/ΕΟΚ του Συμβουλίου, της 22ας Ιουνίου 1980, περί προσεγγίσεως των νομοθεσιών των κρατών μελών των αναφερομένων στα κάτοπτρα οδήγησης των δικύκλων οχημάτων με κιντήρα με ή χωρίς κάνιστρο και την προσαρμογή τους επί των οχημάτων αυτών (4), καταργείται.

2. Ωστόσο, τα στοιχεία για τα οποία έχουν χορηγηθεί οι εγκρίσεις που προβλέπονται στο παράρτημα I της οδηγίας που αναφέρεται στην παράγραφο 1, μπορούν να συνεχίσουν να χρησιμοποιούνται.

3. Η οδηγία 78/1015/ΕΟΚ του Συμβουλίου, της 23ης Νοεμβρίου 1978, για την προσέγγιση των νομοθεσιών των κρατών μελών σχετικά με την αποδεκτή ηχητική στάθμη και τη διάταξη εξάτμισης των μοτοσυκλετών (5) θα καταργηθεί από την ημερομηνία που προβλέπεται στο άρθρο 8 παράγραφος 1 πρώτο εδάφιο.

4. Μέχρι την ημερομηνία που προβλέπεται στο άρθρο 8 παράγραφος 1 πρώτο εδάφιο οι εγκρίσεις τύπου στοιχείων που προβλέπονται στην οδηγία 78/1015/ΕΟΚ μπορούν να χορηγούνται για τις εγκρίσεις των οχημάτων που αναφέρονται στην οδηγία 92/61/ΕΟΚ. Ισχύουν οι οριακές τιμές που καθορίζονται όσον αφορά την ηχοστάθμη, στο παράρτημα I, σημείο 2.2.1 της οδηγίας 78/1015/ΕΟΚ.

Για την πρώτη θέση σε κυκλοφορία των εν λόγω οχημάτων, εφαρμόζεται το άρθρο 15 παράγραφος 4 στοιχείο γ) της οδηγίας 92/61/ΕΟΚ.

5. Από την εφαρμογή της παρούσας οδηγίας, οι διατάξεις της οδηγίας 89/336/ΕΟΚ του Συμβουλίου, της 3ης Μαΐου 1989, για την προσέγγιση των νομοθεσιών των κρατών μελών σχετικά με την ηλεκτρομαγνητική συμβατότητα (6) δεν εφαρμόζονται στα οχήματα που καλύπτονται από την παρούσα οδηγία.

ρθρο 10

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

ρθρο 11

Η παρούσα οδηγία απευθύνεται στα κράτη μέλη.

Βρυξέλλες, . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 177 της 29. 6. 1994, σ. 1.

(2) ΕΕ αριθ. C 195 της 18. 7. 1994, σ. 77.

(3) Γνώμη του Ευρωπαϊκού Κοινοβουλίου της 18ης Μαΐου 1995 (ΕΕ αριθ. C 151 της 19. 6. 1995, σ. 184), κοινή θέση του Συμβουλίου της 23ης Νοεμβρίου 1995 (δεν έχει ακόμη δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(4) ΕΕ αριθ. L 225 της 10. 8. 1992, σ. 72.

(1) Έγγραφο E/ECE/TRANS/505/Rιv. 1/Add. 29.

(2) Έγγραφο E/ECE/TRANS/505/Rιv. 1/Add. 53.

(3) Έγγραφο E/ECE/TRANS/505/Rιv. 1/Add. 63.

(4) Έγγραφο E/ECE/TRANS/505/Rιv. 1/Add. 74.

(5) Έγγραφο E/ECE/TRANS/324/Add. 2.

(6) Έγγραφο E/ECE/TRANS/324/Rιv. 1/Add. 18.

(7) Έγγραφο E/ECE/TRANS/324/Rιv. 1/Add. 19.

(8) Έγγραφο E/ECE/TRANS/505/Rιv. 1/Add. 36.

(9) Έγγραφο E/ECE/TRANS/324/Rιv. 1/Add. 37.

(10) Έγγραφο E/ECE/TRANS/505/Rιv. 1/Add. 49.

(11) Έγγραφο E/ECE/TRANS/505/Rιv. 1/Add. 55.

(12) Έγγραφο E/ECE/TRANS/505/Rιv. 1/Add. 56.

(13) Έγγραφο E/ECE/TRANS/505/Rιv. 1/Add. 71.

(14) Έγγραφο E/ECE/TRANS/505/Rιv. 1/Add. 81.

(15) Έγγραφο E/ECE/TRANS/505/Rιv. 1/Add. 80.

(16) Έγγραφο E/ECE/TRANS/505/Rιv. 1/Add. 15.

(1) ΕΕ αριθ. L 42 της 23. 2. 1970, σ. 1. Οδηγία όπως τροποποιήθηκε τελευταία από την οδηγία 95/54/ΕΚ (ΕΕ αριθ. L 266 της 8. 11. 1995, σ. 1).

(2) 18 μήνες από την ημερομηνία έκδοσης της παρούσας οδηγίας.

(3) 24 μήνες από την ημερομηνία έκδοσης της παρούσας οδηγίας.

(4) ΕΕ αριθ. L 229 της 30. 8. 1980, σ. 49. Οδηγία όπως τροποποιήθηκε τελευταία από την οδηγία 80/1272/ΕΟΚ (ΕΕ αριθ. L 375 της 31. 12. 1980, σ. 73).

(5) ΕΕ αριθ. L 349 της 13. 12. 1978, σ. 21. Οδηγία όπως τροποποιήθηκε τελευταία από την οδηγία 89/235/ΕΟΚ (ΕΕ αριθ. L 98 της 11. 4. 1989, σ. 1).

(6) ΕΕ αριθ. L 139 της 23. 5. 1989, σ. 19. Οδηγία όπως τροποποιήθηκε τελευταία από την οδηγία 93/97/ΕΟΚ (ΕΕ αριθ. L 290 της 24. 11. 1993, σ. 1).

ΕΛΑΣΤΙΚΑ ΕΠΙΣΩΤΡΑ ΤΩΝ ΔΙΚΥΚΛΩΝ Ή ΤΡΙΚΥΚΛΩΝ ΟΧΗΜΑΤΩΝ ΜΕ ΚΙΝΗΤΗΡΑ

ΚΑΤΑΛΟΓΟΣ ΠΑΡΑΡΤΗΜΑΤΩΝ

Σελίδα

ΠΑΡΑΡΤΗΜΑ I Διοικητικές διατάξεις για την έγκριση τύπου των ελαστικών .......... 6

Προσάρτημα 1 Ενημερωτικό έγγραφο σχετικά με τον τύπο ελαστικού που προορίζεται για δίκυκλα ή τρίκυκλα οχήματα με κινητήρα .......... 8

Προσάρτημα 2 Πιστοποιητικό έγκρισης τύπου για τύπο ελαστικού που προορίζεται για δίκυκλα ή τρίκυκλα οχήματα με κινητήρα .......... 9

ΠΑΡΑΡΤΗΜΑ II Ορισμοί, επιγραφές, προδιαγραφές .......... 10

Προσάρτημα 1 Επεξηγηματικό διάγραμμα .......... 17

Προσάρτημα 2 Διάταξη των επιγραφών του ελαστικού .......... 18

Προσάρτημα 3 Κατάλογος των δεικτών ικανότητας φόρτισης και αντίστοιχη μέγιστη μεταφερόμενη μάζα .......... 19

Προσάρτημα 4 Επιγραφές και διαστάσεις ορισμένων τύπων ελαστικών .......... 20

Προσάρτημα 5 Μέθοδος μέτρησης των διαστάσεων των ελαστικών .......... 28

Προσάρτημα 6 Διαδικασία δοικιμών για επιδόσεις φόρτισης/ταχύτητας .......... 29

Προσάρτημα 7 Μεταβολή της ικανότητας φόρτισης σε συνάρτηση με την ταχύτητα .......... 31

Προσάρτημα 8 Μέθοδος για τον καθορισμό της δυναμικής διαστολής των ελαστικών .......... 32

ΠΑΡΑΡΤΗΜΑ III Προδιαγραφές για οχήματα όσον αφορά την τοποθέτηση των ελαστικών τους .......... 34

Προσάρτημα 1 Πληροφοριακό έγγραφο σχετικά με την τοποθέτηση ελαστικού που προορίζεται για τύπο δικύκλου ή τρικύκλου οχήματος με κινητήρα .......... 36

Προσάρτημα 2 Πιστοποιητικό έγκρισης τύπου σχετικά με την τοποθέτηση ελαστικού που προορίζεται για τύπο δικύκλου ή τρικύκλου οχήματος με κινητήρα .......... 37

ΠΑΡΑΡΤΗΜΑ I

ΔΙΟΙΚΗΤΙΚΕΣ ΔΙΑΤΑΞΕΙΣ ΓΙΑ ΤΗΝ ΕΓΚΡΙΣΗ ΤΥΠΟΥ ΤΩΝ ΕΛΑΣΤΙΚΩΝ

1. ΑΙΤΗΣΗ ΕΓΚΡΙΣΗΣ ΤΥΠΟΥ

1.1. Η αίτηση έγκρισης τύπου ενός τύπου ελαστικού πρέπει να αναφέρει με ακρίβεια τον τύπο ελαστικού που θα φέρει το σήμα έγκρισης τύπου.

1.2. Για κάθε τύπο ελαστικού, στην αίτηση δίδονται επίσης ακριβείς λεπτομέρειες σχετικά με:

1.2.1. το χαρακτηρισμό του μεγέθους του ελαστικού, όπως ορίζεται στο σημείο 1.16 του παραρτήματος II,

1.2.2. τη μάρκα (ή την εμπορική επωνυμία του κατασκευαστή),

1.2.3. την κατηγορία χρήσης: κανονική, ειδική, χιονιού ή μοτοποδηλάτου,

1.2.4. τη δομή του ελαστικού (διαγώνια συμβατική, σταυρωτή περιζωμένη, ακτινωτή),

1.2.5. το σύμβολο της κατηγορίας ταχύτητας,

1.2.6. τον δείκτη ικανότητας φόρτισης,

1.2.7. το εάν το ελαστικό χρησιμοποιείται με ή χωρίς αεροθάλαμο,

1.2.8. το εάν πρόκειται για ελαστικό τύπου «κανονικού» ή «ενισχυμένου»,

1.2.9. τον ενδεικτικό αριθμό τύπου ενισχυτικού πλέγματος («ply-rating») για τα ελαστικά οχημάτων που ανήκουν στην κατηγορία των μοτοσυκλεττών,

1.2.10. τις εξωτερικές διαστάσεις: το ολικό εύρος διατομής και την ολική διάμετρο,

1.2.11. τα σώτρα στα οποία είναι δυνατό να τοποθετηθεί το ελαστικό,

1.2.12. το σώτρο μέτρησης και το σώτρο δοκιμής,

1.2.13. η πίεση δοκιμής και η πίεση μέτρησης,

1.2.14. ο συντελεστής χ που αναφέρεται στο σημείο 1.19 του παραρτήματος II,

1.2.15. Για ελαστικά που αναγνωρίζονται από το κωδικό γράμμα «V» όσον αφορά το χαρακτηρισμό του μεγέθους και τα οποία είναι κατάλληλα για ταχύτητες άνω των 240 km/h ή για τα ελαστικά που αναγνωρίζονται από το κωδικό γράμμα «Z» όσον αφορά το χαρακτηρισμό του μεγέθους και τα οποία είναι κατάλληλα για ταχύτητες άνω των 270 km/h, τη μέγιστη ταχύτητα που επιτρέπεται από τον κατασκευαστή του ελαστικού καθώς και την ικανότητα φόρτισης που επιτρέπεται για την ταχύτητα αυτή. Η μέγιστη επιτρεπόμενη ταχύτητα και η σχετική ικανότητα φόρτισης αναφέρονται στο πιστοποιητικό έγκρισης τύπου (προσάρτημα 2 του παρόντος παραρτήματος).

1.3. Η αίτηση έγκρισης τύπου πρέπει επίσης να συνοδεύεται από σχέδια ή φωτογραφίες (3 αντίγραφα) όπου εμφαίνονται το ανάγλυφο του πέλματος καθώς και το περίβλημα του πληρωμένου με αέρα ελαστικού τοποθετημένου στο σώτρο μέτρησης με ένδειξη των σχετικών διαστάσεων (βλέπε σημεία 3.1.1 και 3.1.2 του παραρτήματος II) του τύπου ελαστικού που υποβάλλεται προς έγκριση. Πρέπει επίσης να συνοδεύεται από την έκθεση δοκιμής την οποία συντάσσει εγκεκριμένο εργαστήριο δοκιμής ή από δύο δείγματα του τύπου ελαστικού, κατά την κρίση της αρμόδιας αρχής.

1.4. Ο κατασκευαστής του ελαστικού μπορεί να ζητήσει την επέκταση της έγκρισης τύπου ΕΚ και σε άλλους τύπους τροποποιημένων ελαστικών.

1.5. Η παρούσα οδηγία δεν εφαρμόζεται στα νέα ελαστικά που σχεδιάζονται μόνο για χρήση «εκτός οδού» («off-road») και φέρουν την επιγραφή «NHS» (not for higway service) ή για αγώνες.

2. ΕΠΙΓΡΑΦΕΣ

Τα δείγματα ενός τύπου ελαστικού που υποβάλλονται για έγκριση τύπου πρέπει να φέρουν, σε εμφανές σημείο και ανεξίτηλα, τη μάρκα ή την εμπορική επωνυμία του αιτούντος, όπως επίσης, πρέπει να προβλέπεται επαρκής χώρος για την τοποθέτηση του σήματος έγκρισης τύπου.

3. ΣΗΜΑ ΕΓΚΡΙΣΗΣ ΤΥΠΟΥ

Κάθε ελαστικό που είναι σύμφωνο προς ένα τύπο για τον οποίο έχει χορηγηθεί έγκριση τύπου σύμφωνα με την παρούσα οδηγία, φέρει το σήμα έγκρισης τύπου που περιγράφεται στο παράρτημα V της οδηγίας 92/61/ΕΟΚ της 30ής Ιουνίου 1992 σχετικά με την έγκριση δικύκλων ή τρικύκλων οχημάτων με κινητήρα.

Η τιμή «a», που καθορίζει τις διαστάσεις του ορθογωνίου και των αριθμών και των γραμμάτων που αποτελούν τη σήμανση, πρέπει να μην είναι μικρότερη των 2 mm.

4. ΤΡΟΠΟΠΟΙΗΣΗ ΤΥΠΟΥ ΕΛΑΣΤΙΚΟΥ

4.1. Η τροποποίηση του αναγλύφου του πέλματος ενός ελαστικού δεν απαιτεί την επανάληψη των δοκιμών που προβλέπονται στο παράρτημα II.

ΠΑΡΑΡΤΗΜΑ II

ΟΡΙΣΜΟΙ, ΕΠΙΓΡΑΦΕΣ, ΠΡΟΔΙΑΓΡΑΦΕΣ

1. ΟΡΙΣΜΟΙ

Κατά την έννοια του παρόντος κεφαλαίου νοούνται ως:

1.1. «τύπος ελαστικού»: τα ελαστικά που δεν παρουσιάζουν διαφορές μεταξύ τους, κυρίως όσον αφορά τα εξής:

1.1.1. τη μάρκα ή την εμπορική επωνυμία του κατασκευαστή,

1.1.2. τον χαρακτηρισμό του μεγέθους του ελαστικού,

1.1.3. την κατηγορία χρήσης (κανονικό: για τα ελαστικά κανονικής οδικής χρήσης 7 ειδικό: για τα ελαστικά ειδικής χρήσης, όπως τα ελαστικά που χρησιμοποιούνται επί και εκτός οδού 7 χιονιού ή μοτοποδηλάτου),

1.1.4. τη δομή (διαγώνια συμβατική, σταυρωτή περιζωμένη, ακτινωτή),

1.1.5. το σύμβολο της κατηγορίας ταχύτητας,

1.1.6. το δείκτη ικανότητας φόρτισης,

1.1.7. τις διαστάσεις διατομής, όταν τοποθετούνται σε ένα ορισμένο σώτρο,

1.2. «δομή του ελαστικού»: τα τεχνικά χαρακτηριστικά του σκελετού του ελαστικού. Ειδικότερα, γίνεται η ακόλουθη διάκριση όσον αφορά τις δομές:

1.2.1. «διαγώνια συμβατική»: δομή ελαστικού όπου τα νήματα των ενισχυτικών πλεγμάτων (λινά) εκτείνονται μέχρι τις πτέρνες (τακούνια) και διατάσσονται κατά τρόπο εναλλασσόμενο υπό γωνία ουσιαστικά μικρότερη των 90 σε σχέση με τον άξονα του πέλματος,

1.2.2. «σταυρωτή περιζωμένη»: δομή ελαστικού «διαγώνιου» τύπου όπου ο σκελετός περιορίζεται από ζώνη που περιλαμβάνει δύο ή περισσότερα στρώματα νημάτων από ουσιαστικά μη εκτατό υλικό, τοποθετημένα εναλλάξ υπό γωνία και κοντά στα στρώματα των νημάτων του σκελετού,

1.2.3. «ακτινωτή»: δομή ελαστικού όπου τα νήματα εκτείνονται μέχρι τις πτέρνες και είναι τοποθετημένα ουσιαστικά υπό γνωία 90 σε σχέση με τον άξονα του πέλματος, ενώ ο σκελετός σταθεροποιείται από περιφερειακή ζώνη ουσιαστικά με εκτατή,

1.2.4. «ενισχυμένη»: δομή ελαστικού όπου ο σκελετός είναι ανθεκτικότερος σε σχέση με τον αντίστοιχο κανονικού ελαστικού,

1.3. «πτέρνα»: το μέρος του ελαστικού που η δομή του και το σχήμα του είναι τέτοια ώστε να προσαρμόζεται στο σώτρο και να συγκρατεί επ' αυτού το ελαστικό (1),

1.4. «νήμα»: οι ίνες που συνθέτουν τον ιστό των ενισχυτικών πλεγμάτων στο ελαστικό (1),

1.5. «ενισχυτικό πλέγμα»: στρώμα παράλληλων νημάτων (λινά) με επικάλυψη καουτσούκ (1),

1.6. «σκελετός»: το μέρος του ελαστικού που δεν περιλαμβάνει το πέλμα και τα πλευρικά τοιχώματα και το οποίο, όταν πληρωθεί με αέρα, φέρει το φορτίο (1),

1.7. «πέλμα»: το μέρος του ελαστικού που έρχεται σε επαφή με το έδαφος (1),

1.8. «πλευρικό τοίχωμα»: το μέρος του ελαστικού μεταξύ του πέλματος και της περιοχής που προορίζεται να καλυφθεί από το χείλος του σώτρου (1),

1.9. «αυλάκωση πέλματος»: το διάστημα μεταξύ δύο παρακειμένων νευρώσεων ή συμπαγών τμημάτων στο ανάγλυφο του πέλματος (1),

1.10. «κύριες αυλακώσεις πέλματος»: οι πλατιές αυλακώσεις του πέλματος στην κεντρική ζώνη του,

1.11. «εύρος διατομής (S)»: η γραμμική απόσταση μεταξύ των εξωτάτων σημείων των πλευρικών τοιχωμάτων ελαστικού πληρωμένου με αέρα, χωρίς να λαμβάνονται υπόψη εξάρσεις οφειλόμενες στις επιγραφές, στη διακόσμηση ή σε προστατευτικές ταινίες ή νευρώσεις (1),

1.12. «ολικό εύρος»: η γραμμική απόσταση μεταξύ των εξωτάτων σημείων των πλευρικών τοιχωμάτων ελαστικού πληρωμένου με αέρα, περιλαμβανομένων των επιγραφών, της διακόσμησης και των προστατευτικών ταινιών ή νευρώσεων (1) 7 στην περίπτωση ελαστικών με εύρος πέλματος μεγαλύτερο από το εύρος διατομής, το ολικό εύρος αντιστοιχεί προς το εύρος του πέλματος,

1.13. «ύψος διατομής (H)»: η απόσταση ίση προς το ήμισυ της διαφοράς μεταξύ της εξωτερικής διαμέτρου του ελαστικού και της ονομαστικής διαμέτρου του σώτρου (1),

1.14. «ονομαστικός συντελεστής αναλογιών διατομής (Ra)»: το εκατονταπλάσιο του λόγου του αριθμού που εκφράζει το ονομαστικό ύψος της διατομής προς τον αριθμό που εκφράζει το ονομαστικό εύρος της διατομής (S1) και οι δύο αριθμοί εκφράζονται στην ίδια μονάδα μέτρησης,

1.15. «εξωτερική διάμετρος (D)»: η εξωτερική διάμετρος καινούργιου ελαστικού πληρωμένου με αέρα (1),

1.16. «χαρακτηρισμός μεγέθους ελαστικού»: χαρακτηρισμός που δείχνει:

1.16.1. το ονομαστικό εύρος διατομής (S1) (σε mm, εκτός από την περίπτωση ορισμένων τύπων ελαστικών για τα οποία ο χαρακτηρισμός μεγέθους ελαστικού δίδεται στην πρώτη στήλη των πινάκων του προσαρτήματος 4 του παρόντος παραρτήματος),

1.16.2. την ονομαστική αναλογία της διατομής (Ra), εκτός από την περίπτωση ορισμένων τύπων ελαστικών για τα οποία ο χαρακτηρισμός μεγέθους ελαστικού δίδεται στην πρώτη στήλη των πινάκων του προσαρτήματος 4 του παρόντος παραρτήματος,

1.16.3. ένα συμβατικό αριθμό (d), ο οποίος σημαίνει την ονομαστική διάμετρο του σώτρου και αντιστοιχεί στη διάμετρό του εκφρασμένη είτε σε κωδικό (αριθμοί μικρότεροι από 100), είτε σε mm (αριθμοί μεγαλύτεροι από 100),

1.16.3.1. δίδονται κατωτέρω οι τιμές σε mm του συμβόλου (d), εκφρασμένες σε κωδικό:

>ΘΕΣΗ ΠΗΝΑΚΑ>

1.17. «ονομαστική διάμετρος του σώτρου (d)»: η διάμετρος του σώτρου στο οποίο προορίζεται να τοποθετηθεί ένα ελαστικό (1),

1.18. «σώτρο»: το υποστήριγμα για συγκρότημα ελαστικού - αεροθαλάμου ή για ελαστικό χωρίς αεροθάλαμο, στο οποίο προσαρμόζονται οι πτέρνες του ελαστικού (1),

1.19. «θεωρητικό σώτρο»: το ιδεατό σώτρο του οποίου το εύρος είναι κατά Χ φορές πολλαπλάσιο του ονομαστικού εύρους της διατομής του ελαστικού. Η τιμή του «x» πρέπει να διευκρινίζεται από τον κατασκευαστή του ελαστικού,

1.20. «σώτρο μέτρησης»: το σώτρο επί του οποίου πρέπει να τοποθετείται το ελαστικό για την πραγματοποίηση μετρήσεων μεγέθους,

1.21. «σώτρο δοκιμών»: το σώτρο στο οποίο πρέπει να τοποθετείται το ελαστικό για την πραγματοποίηση δοκιμών,

1.22. «θρυμματισμός πέλματος»: η θραύση και απόσπαση τεμαχίων ελαστικού από το πέλμα,

1.23. «διαχωρισμός νημάτων»: η αποκόλληση των νημάτων από το ελαστικό τους περίβλημα,

1.24. «διαχωρισμός ενισχυτικών πλεγμάτων»: η αποκόλληση γειτονικών ενισχυτικών πλεγμάτων,

1.25. «αποκόλληση πέλματος»: ο αποχωρισμός του πέλματος από τον σκελετό,

1.26. «δείκτης ικανότητας φόρτισης»: ένας αριθμός, ο οποίος αντιστοιχεί στο μέγιστο επιτρεπόμενο φορτίο που μπορεί να φέρει ένα ελαστικό στην ταχύτητα που προσδιορίζεται από το σχετικό σύμβολο κατηγορίας ταχύτητας, σύμφωνα με τις προδιαγραφές χρήσης που καθορίζει ο κατασκευαστής. Κατάλογος των δεικτών αυτών και των αντίστοιχων φορτίων δίδεται στο προσάρτημα 3 του παραρτήματος II,

1.27. «πίνακας μεταβολής της ικανότητας φάρτισης σε συνάρτηση με την ταχύτητα»: ο πίνακας του προσαρτήματος 7 του παραρτήματος II που δείχνει, ως συνάρτηση των δεικτών ικανότητας φόρτισης και των συμβόλων κατηγοριών ονομαστικής ταχύτητας, τις μεταβολές φορτίου που μπορεί να αντέξει ένα ελαστικό, όταν χρησιμοποιείται σε ταχύτητες διαφορετικές από αυτές του συμβόλου κατηγορίας ονομαστικής ταχύτητας,

1.28. «κατηγορίες ταχύτητας»:

1.28.1. οι ταχύτητες που εκφράζονται από το σύμβολο κατηγορίας ταχύτητας, όπως εμφαίνεται στο σημείο 1.28.2,

1.28.2. οι κατηγορίες ταχύτητας ορίζονται στον ακόλουθο πίνακα:

>ΘΕΣΗ ΠΗΝΑΚΑ>

1.28.3. Τα ελαστικά που έχουν σχεδιασθεί για μέγιστες ταχύτητες άνω των 240 km/h αναγνωρίζονται από τα κωδικά γράμματα «V» ή «Z» που περιλαμβάνονται στο χαρακτηρισμό του μεγέθους του ελαστικού μπροστά από τις ενδείξεις σχετικά με τη δομή του ελαστικού,

1.29. «ελαστικό χιονιού»: ελαστικό του οποίου το ανάγλυφο πέλμα και η δομή έχουν σχεδιασθεί κατά κύριο λόγο ώστε σε οδόστρωμα λασπώδες και νέο ή τηκόμενο χιόνι να επιτυγχάνεται συμπεριφορά καλύτερη από εκείνη ενός κανονικού ελαστικού. Το ανάγλυφο πέλματος του ελαστικού για χιόνι γενικά αποτελείται από αυλακώσεις (νευρώσεις) ή/και συμπαγή στοιχεία με διάταξη αραιότερη σε σχέση με τα κανονικά ελαστικά,

1.30. «MST» (multiservice tyre): ελαστικό πολλαπλών χρήσεων, δηλαδή ελαστικό που μπορεί να χρησιμοποιηθεί επί οδοστρώματος και εκτός οδοστρώματος (ελαστικό παντός εδάφους),

1.31. «μέγιστο επιτρεπόμενο φορτίο»: η μέγιστη μάζα που δύναται να φέρει το ελαστικό:

1.31.1. για ταχύτητες έως 130 km/h, το μέγιστο επιτρεπόμενο φορτίο δεν πρέπει να υπερβαίνει το ποσοστό της τιμής που αντιστοιχεί στον σχετικό δείκτη ικανότητας φόρτισης του ελαστικού ο οποίος περιλαμβάνεται στον πίνακα «Μεταβολή της ικανότητας φόρτισης σε συνάρτηση με την ταχύτητα» (βλέπε σημείο 1.27) με αναφορά στο σύμβολο κατηγορίας ταχύτητας του ελαστικού και στην ταχύτητα την οποία μπορεί να αναπτύξει το όχημα στο οποίο τοποθετείται το ελαστικό.

1.31.2. Για ταχύτητες άνω των 130 km/h που όμως δεν υπερβαίνουν τα 210 km/h το μέγιστο επιτρεπόμενο φορτίο δεν πρέπει να υπερβαίνει την τιμή της μάζας που αντιστοιχεί στο δείκτη ικανότητας φόρτισης του ελαστικού.

1.31.3. Στην περίπτωση ελαστικών που έχουν σχεδιασθεί για ταχύτητα που υπερβαίνει τα 210 km/h αλλά δεν υπερβαίνει ταο 270 km/h το μέγιστο επιτρεπόμενο φορτίο δεν πρέπει να υπερβαίνει το ποσοστό της μάζας που αντιστοιχεί στο δείκτη ικανότητας φόρτισης του ελαστικού που εκτίθεται κατωτέρω με αναφορά στο σύμβολο κατηγορίας ταχύτητας του ελαστικού και στη μέγιστη ταχύτητα που μπορεί από το σχεδιασμό του να αναπτύξει το όχημα στο οποίο τοποθετείται το ελαστικό.

>ΘΕΣΗ ΠΗΝΑΚΑ>

1.31.4. Για ταχύτητες άνω των 270 km/h το μέγιστο επιτρεπόμενο φορτίο δεν πρέπει να υπερβαίνει τη μάζα που καθορίζεται από τον κατασκευαστή του ελαστικού με αναφορά στην ταχύτητα την οποία μπορεί να αντέξει το ελαστικό.

Για ενδιάμεσες ταχύτητες μεταξύ των 270 km/h και της μέγιστης ταχύτητας που επιτρέπεται από τον κατασκευαστή του ελαστικού, ο προσδιορισμός του μέγιστου επιτρεπόμενου φορτίου γίνεται με γραμμική παρεμβολή.

1.32. «Ελαστικό μοτοποδηλάτου»: ελαστικό που έχει σχεδιασθεί για μοτοποδήλατα,

1.33. «ελαστικό μοτοσυκλέττας»: ελαστικό που έχει σχεδιασθεί βασικά για μοτοσυκλέττες,

1.34. «περιφέρεια πέλματος» (Cr): η θεωρητική απόσταση την οποία διανύει το κέντρο (άξονας) του τροχού ενός οχήματος εν κινήσει σε μία πλήρη στροφή του ελαστικού και η οποία υπολογίζεταιμε βάση τον ακόλουθο τύπο:

Cr = f Χ D, όπου

D είναι η εξωτερική διάμετρος του ελαστικού σύμφωνα με τον χαρακτηρισμό του ελαστικού που αναφέρει το σημείο 3.1.2

>ΘΕΣΗ ΠΗΝΑΚΑ>

2. ΕΠΙΓΡΑΦΕΣ

2.1. Τα ελαστικά πρέπει να φέρουν, τουλάχιστον στο ένα πλευρικό τοίχωμα, τις ακόλουθες επιγραφές:

2.1.1. τη μάρκα ή την εμπορική επωνυμία του κατασκευαστή,

2.1.2. το χαρακτηρισμό του μεγέθους του ελαστικού, όπως ορίζεται στη σημείο 1.16,

2.1.3. την ένδειξη της δομής του ελαστικού ως ακολούθως:

2.1.3.1. για τα διαγώνια (συμβατικού τύπου) ελαστικά, καμμία ένδειξη ή το γράμμα «D» του ελαστικού από τον κωδικό της διαμέτρου του σώτρου,

2.1.3.2. για τα σταυρωτά περιζωμένα ελαστικά, το γράμμα «B» τοποθετημένο εμπρός από τον κωδικό της διαμέτρου του σώτρου, και προαιρετικά, τις λέξεις «BIAS-BELTED»,

2.1.3.3. για τα ακτινωτά ελαστικά το γράμμα «R» τοποθετημένο εμπρός από τον κωδικό της διαμέτρου του σώτρου και προαιρετικά, τη λέξη «RADIAL»,

2.1.4. ένδειξη της κατηγορίας ταχύτητας στην οποία ανήκει το ελαστικό, με τα σύμβολα που δίδονται στη σημείο 1.28.2,

2.1.5. το δείκτη ικανότητας φόρτισης, όπως ορίζεται στο σημείο 1.26,

2.1.6. τη λέξη «TUBELESS» για ελαστικό που έχει σχεδιασθεί για χρήση χωρίς αεροθάλαμο,

2.1.7. τη λέξη «REINFORCED» ή «REINF», εφόσον πρόκειται για ενισχυμένο ελαστικό,

2.1.8. την ημερομηνία παραγωγής με τη μορφή τριών ψηφίων, όπου τα δύο πρώτα δείχνουν την εβδομάδα και το τελευταίο το έτος παραγωγής. Αυτή η ένδειξη τίθεται μόνο σε ένα πλευρικό τοίχωμα,

2.1.9. τις ενδείξεις «M+S», «M.S» ή «M & S» σε περίπτωση ελαστικού για χιόνι,

2.1.10. την ένδειξη «MST» εφόσον πρόκειται για ελαστικά παντός εδάφους,

2.1.11. την ένδιεξη «MOPED», «CICLOMOTORE» ή «CICLOMOTEUR», εφόσαν πρόκειται για ελαστικό μοτοποδηλάτου,

2.1.12. τα ελαστικά που είναι κατάλληλα για ταχύτητες άνω των 240 km/h πρέπει να φέρουν κατά περίπτωση το ενδεδειγμένο κωδικό γράμμα «V» ή «Z» (βλέπε σημείο 1.31.3) στα πλαίσια του χαρακτηρισμού του μεγέθους του ελαστικού και εμπρός από την ένδειξη της δομής (βλέπε σημείο 2.1.3),

2.1.13. τα ελαστικά που είναι κατάλληλα για ταχύτητες άνω των 240 km/h ή (270 km/h αντίστοιχα) πρέπει να φέρουν, μέσα σε παρένθεση, την ένδειξη του δείκτη ικανότητας φόρτισης (βλέπε σημείο 2.1.5) που ισχύει σε ταχύτητα 210 km/h ή (240 km/h αντίστοιχα) και σύμβολο κατηγορίας ταχύτητας (βλέπε σημείο 2.1.4) ως εξής:

- «V» στην περίπτωση ελαστικών που αναγνωρίζονται από το κωδικό γράμμα «V» στα πλαίσια του χαρακτηρισμού του μεγέθους.

- «W» στην περίπτωση ελαστικών που αναγνωρίζονται από το κωδικό γράμμα «Z» στα πλαίσια του χαρακτηρισμού του μεγέθους.

2.2. Στο προσάρτημα 2 δίδεται παράδειγμα διάταξης των επιγραφών του ελαστικού.

2.3. Οι επιγραφές που αναφέρει το σημείο 2.1 και το σήμα έγκρισης τύπου που προβλέπεται στο τμήμα 3 του παραρτήματος I πρέπει να είναι έκτυπα ή εγχάρακτα στα ελαστικά. Πρέπει να είναι ευανάγνωστα.

3. ΠΡΟΔΙΑΓΡΑΦΕΣ ΓΙΑ ΤΑ ΕΛΑΣΤΙΚΑ

3.1. Διαστάσεις ελαστικών

3.1.1. Εύρος διατομής.

3.1.1.1. Το εύρος διατομής υπολογίζεται με τον ακόλουθο τύπο:

S = S1 + K (A - A1)

όπου:

S = είναι το εύρος διατομής, μετρούμενο στο σώτρο μέτρησης,

S1 = είναι το ονομαστικό εύρος διατομής (σε mm), όπως δείχει ο προβλεπόμενος χαρακτηρισμός του ελαστικού στο πλευρικό του τοίχωμα,

A= είναι το εύρος, εκφρασμένο σε mm, του σώτρου μέτρησης, που δίδεται από τον κατασκευαστή στο περιγραφικό σημείωμα,

A1 = είναι το εύρος του θεωρητικού σώτρου, εκφρασμένο σε mm.

Το A1 λαμβάνεται ίσο προς S1, πολλαπλασιαζόμενο επί x όπως ορίζεται από τον κατασκευαστή του ελαστικού, ενώ το Κ λαμβάνεται ίσο προς 0,4.

3.1.1.2. Εντούτοις, για τους τύπους ελαστικών για τους οποίους ο χαρακτηρισμός μεγέθους δίδεται στην πρώτη στήλη των πινάκων του προσαρτήματος 4 του παραρτήματος IV, το εύρος της διατομής (S1) και το εύρος του θεωρητικού σώτρου (A1) είναι εκείνα που αντιστοιχούν στον χαρακτηρισμό μεγέθους του ελαστικού στους εν λόγω πίνακες.

3.1.2. Εξωτερική διάμετρος ελαστικού.

3.1.2.1. Η εξωτερική διάμετρος του ελαστικού υπολογίζεται με τον ακόλουθο τύπο:

D = d + 2H

όπου:

D = είναι η εξωτερική διάμετρος

d = είναι η ονομαστική διάμετρος του σώτρου, εκφρασμένη σε mm

H = είναι το ονομαστικό ύψος διατομής

H = S1 Χ 0,1 Ra, όπου

S1 = είναι το ονομαστικό εύρος διατομής

Ra = είναι ο ονομαστικός συντελεστής αναλογιών διατομής

όλα τα ανωτέρω όπως εμφαίνονται στον χαρακτηρισμό του μεγέθους του ελαστικού, στο πλευρικό του τοίχωμα σύμφωνα με τις προδιαγραφές του σημείου 2.1.3.

3.1.2.2. Πάντως, για τους τύπους ελαστικών των οποίων ο χαρακτηρισμός μεγέθους δίδεται στην πρώτη στήλη των πινάκων του προσαρτήματος 4 του παρόντος παραρτήματος, η εξωτερική διάμετρος είναι εκείνη που αντιστοιχεί στον χαρακτηρισμό του μεγέθους του ελαστικού των πινάκων αυτών.

3.1.3. Μέθοδος μέτρησης των ελαστικών.

Οι διαστάσεις των ελαστικών μετρώνται με τη διαδικασία που περιγράφεται στο προσάρτημα 5 του παρόντος παραρτήματος.

3.1.4. Προδιαγραφές σχετικά με το εύρος διατομής του ελαστικού.

3.1.4.1. Το συνολικό εύρος του ελαστικού είναι δυνατό να είναι μικρότερο από το εύρος της διατομής S που προσδιορίζεται σύμφωνα με το σημείο 3.1.1.

3.1.4.2. Το εύρος διατομής μπορεί να υπερβαίνει την εν λόγω τιμή μέχρι την τιμή που αναφέρει το προσάρτημα 4 του παρόντος παραρτήματος ή, για τους χαρακτηρισμούς μεγέθους που δεν περιλαμβάνονται στο προσάρτημα 4, κατά τα ακόλουθα ποσοστά:

3.1.4.2.1. στα ελαστικά μοτοποδηλάτου και στα ελαστικά μοτοσυκλέττας κανονικής οδικής χρήσης και χιονιού

+10 % για διάμετρο σώτρου ≥ 13

+8 % για διάμετρο σώτρου ≤ 12

3.1.4.2.2. στα ελαστικά παντός εδάφους που προορίζονται για περιορισμένη χρήση σε κανονικό οδόστρωμα και φέρουν το σήμα MST: + 25 %.

3.1.5. Προδιαγραφές σχετικά με την εξωτερική διάμετρο των ελαστικών.

3.1.5.1. Η εξωτερική διάμετρος του ελαστικού δεν πρέπει να υπολείπεται της ελάχισης τιμής ή να υπερβαίνει τη μέγιστη τιμή της διαμέτρου που αναφέρει το προσόρτημα 4 του παρόντος παραρτήματος.

3.1.5.2. Για τους χαρακτηρισμούς μεγέθους που δεν περιλαμβάνονται στο προσάρτημα 4 του παρόντος παραρτήματος, η εξωτερική διάμετρος του ελαστικού δεν πρέπει να υπολείπεται της ελάχιστης τιμής ή να υπερβαίνει τη μέγιστη τιμή της διαμέτρου όπως αυτή προσδιορίζεται από τις κάτωθι εξισώσεις:

Dmin = d + (2H Χ a)

Dmax = d + (2H Χ b)

όπου:

Η και d όπως ορίζονται στο σημείο 3.1.2.1 και α και β όπως ορίζονται στα σημεία 3.1.5.2 και 3.1.5.2.2, αντίστοιχα:

3.1.5.2.1. στα ελαστικά μοτοποδηλάτου, στα ελαστικά κανονικής οδικής χρήσης και στα ελαστικά χιονιού

>ΘΕΣΗ ΠΗΝΑΚΑ>

3.1.5.2.2. στα ελαστικά μοτοποδηλάτου και στα ελαστικά μοτοσυκλέττας κανονικής οδικής χρήσης

>ΘΕΣΗ ΠΗΝΑΚΑ>

3.2. Δοκιμή επιδόσεων φόρτισης/ταχύτητας

3.2.1. Τα ελαστικά υφίστανται δοκιμή επιδόσεων φύρτισης/ταχύτητας, που εκτελείται σύμφωνα με τη σχετική διαδικασία που περιγράφεται στο προσάρτημα 6 του παραρτήματος II.

3.2.1.1. Όταν υποβάλλεται αίτηση για ελαστικά που αναγνωρίζονται από το κωδικό γράμμα «V» όσον αφορά τον χαρακτηρισμό του μεγέθους και τα οποία είναι κατάλληλα για ταχύτητες άνω των 240 km/h ή για ελαστικά που αναγνωρίζονται από το κωδικό γράμμα «Z» όσον αφορά τον χαρακτηρισμό του μεγέθους και τα οποία είναι κατάλληλα για ταχύτητες άνω των 270 km/h (βλέπε σημείο 1.2.15 στο παράρτημα I), η ως άνω δοκιμή φόρτισης/ταχύτητας διενεργείται σε ένα ελαστικό υπό τις προϋποθέσεις φόρτισης και ταχύτητας που αναγράφονται εντός παρενθέσεως επί του ελαστικού (βλέπε σημείο 2.1.13). Θα πρέπει να διενεργείται άλλη μια δοκιμή φόρτισης/ταχύτητας σε δεύτερο ελαστικό ίδιου τύπου υπό τις τυχόν προϋποθέσεις φόρτισης και ταχύτητας που προσδιορίζει ως μέγιστες ο κατασκευαστής του ελαστικού.

3.2.2. Ελαστικό το οποίο, αφού υποστεί τη σχετική δοκιμή φόρτισης/ταχύτητας, δεν παρουσιάζει αποκόλληση πέλματος, διαχωρισμό ενισχυτικών πλεγμάτων, διαχωρισμό νημάτων, θρυμματισμό πέλματος ή θραύση νημάτων, θεωρείται ότι υπέστη με επιτυχία τη δοκιμή.

3.2.3. Η εξεωτερική διάμετρος του ελαστικού, μετρούμενη τουλάχιστον έξι ώρες μετά τη δοκιμή επιδόσεων φόρτισης/ταχύτητας δεν πρέπει να διαφέρει κατά πλέον του ± 3,5 % σε σχέση με την εξωτερική διάμετρο που μετρήθηκε πριν από τη δοκιμή.

3.2.4. Το συνολικό εύρος του ελαστικού, μετρούμενου κατά το πέρας της δοκιμής επιδόσεων φόρτισης/ταχύτητας, δεν πρέπει να υπερβαίνει την τιμή που αναφέρει το σημείο 3.1.4.2.

3.3. Δυναμική διαστολή των ελαστικών

Τα ελαστικά που αναφέρονται στο σημείο 1.1 του προσαρτήματος 8 του παραρτήματος II, τα οποία υπέστησαν με επιτυχία τις απαιτούμενες δοκιμές επιδόσεων φόρτισης/ταχύτητας που αναφέρει το σημείο 3.2.1 πρέπει να υποστούν δοκιμή δυναμικής διαστολής, η οποία εκτελείται σύμφωνα με τη διαδικασία που περιγράφεται στο προαναφερθέν προσάρτημα.

3.4. Όταν ένας κατασκευαστής ελαστικών παράγει σειρά παρεμφερών ελαστικών, δεν θεωρείται απαραίτητη η εκτέλεση δοκιμής επιδόσεων φορτίου/ταχύτητας και δυναμικής διαστολής για κάθε τύπο ελαστικού της σειράς. Η αρμόδια για την έγκριση αρχή έχει τη διακριτική ευχέρεια να επιλέξει τη δυσμενέστερη περίπτωση.

3.5. Η τροποποίηση του αναγλύφου του πέλματος ενός ελαστικού θεωρείται ότι δεν απαιτεί την επανάληψη της δοκιμής που προβλέπεται στα σημεία 3.2 και 3.3 του παρόντος παραρτήματος.

3.6. Οι επεκτάσεις της έγκρισης για ελαστικά κατάλληλα για ταχύτητες άνω των 240 km/h και τα οποία αναγνωρίζονται από το κωδικό γράμμα «V» όσον αφορά το χαρακτηρισμό του μεγέθους ή (270 km/h για ελαστικά τα οποία αναγνωρίζονται από το κωδικό γράμμα «Z» όσον αφορά το χαρακτηρισμό του μεγέθους), οι οποίες αποσκοπούν στην πιστοποίηση για διαφορετικές μέγιστες ταχύτητες και/ή φορτίσεις, επιτρέπονται εφόσον η τεχνική υπηρεσία που είναι υπεύθυνη για τη διεξαγωγή των δοκιμών χορηγήσει μια νέα έκθεση δοκιμής, η οποία θα αφορά τη νέα μέγιστη επιτρεπόμενη ταχύτητα και φόρτιση. Αυτές οι νέες δυνατότητες φόρτισης/ταχύτητας πρέπει να αναφέρονται λεπτομερώς στο προσάρτημα 2 του παραρτήματος I.

ΠΑΡΑΡΤΗΜΑ III

ΠΡΟΔΙΑΓΡΑΦΕΣ ΓΙΑ ΟΧΗΜΑΤΑ ΟΣΟΝ ΑΦΟΡΑ ΤΗΝ ΤΟΠΟΘΕΤΗΣΗ ΤΩΝ ΕΛΑΣΤΙΚΩΝ ΤΟΥΣ

1. ΓΕΝΙΚΑ

1.1. Με την επιφύλαξη των διατάξεων του σημείου 2, κάθε ελαστικό που τοποθετείται σε όχημα, συμπεριλαμβανομένων των τυχών εφεδρικών ελαστικών, πρέπει να έχει λάβει έγκριση τύπου σύμφωνα με τις διατάξεις της παρούσας οδηγίας.

1.2. Τοποθέτηση των ελαστικών

1.2.1. Όλα τα ελαστικά που τοποθετούνται σε οχήματα πρέπει να είναι όμοια όσον αφορά τις πτυχές που καλύπτονται από το σημείο 1.1.5 του παραρτήματος II.

1.2.2. Όλα τα ελαστικά που τοποθετούνται σε έναν άξονα πρέπει να είναι του ιδίου τύπου (βλέπε παράρτημα II, σημείο 1.1).

1.2.3. Ο κατασκευαστής του οχήματος καθορίζει τον τύπο ή τους τύπους ελαστικών σύμφωνα με τις απαιτήσεις του παρόντος κεφαλαίου. Αυτός ο τύπος ή αυτοί οι τύποι ελαστικών που παράγονται από τον κατασκευαστή των ελαστικών και έχουν τις ανοχές που προβλέπονται στο παράρτημα II, σημεία 3.1.4, 3.1.5 και 3.3 κινούνται ελεύθερα στη θέση για την οποία προορίζονται. Ο χώρος στον οποίο περιστρέφεται ο τροχός πρέπει να είναι τέτοιος ώστε να επιτρέπει την ανεμπόδιστη κίνηση όταν χρησιμοποιείται το μέγιστο επιτρεπόμενο μέγεθος ελαστικών στα πλαίσια των περιορισμών που καθορίζει ο κατασκευαστής του οχήματος για τις κινήσεις λόγω λειτουργίας της ανάρτησης, του συστήματος διεύθυνσης και της κύλησης του τροχού.

1.2.4. Με θιγομένων των απαιτήσεων του σημείου 1.2.3 και αιτήσει του κατασκευαστού της μοτοσυκλέτας, επιτρέπεται να τεθούν μόνον ελαστικά ορισμένου(ων) κατασκευαστού(ών), για λόγους ασφαλείας ή ελαστικό που πληρούν αντίστοιχα κριτήρια ασφαλείας. Ο όρος αυτός αφορά μόνον ελαστικά κατηγοριών ταχύτητας W, Z, για μοτοσκυκλέτες πολύ μεγάλης ισχύος.

1.3. Ικανότητα φόρτισης

1.3.1. Το μέγιστο επιτρεπόμενο φορτίο, όπως ορίζεται στο σημείο 1.31 του παραρτήματος II και λαμβανομένων υπόψη των απαιτήσεων που εκτίθενται στο προσάρτημα 7 του παραρτήματος II, κάθε ελαστικού που είναι τοποθετημένο στο όχημα πρέπει να είναι τουλάχιστον ίσο:

- προς τη μέγιστη επιτρεπόμενη μάζα ανά άξονα όταν ο άξονας φέρει ένα μόνο ελαστικό,

- προς το ήμισυ της μέγιστης επιτρεπόμενης μάζας ανά άξονα όταν ο άξονας φέρει δύο ελαστικά τοποθετημένα μεμονωμένα,

- προς 0,54 της μέγιστης επιτρεπόμενης μάζας ανά άξονα όταν ο άξονας φέρει δύο ελαστικά τοποθετημένα κατά ζεύγη,

- προς 0,27 της μέγιστης επιτρεπόμενης μάζας ανά άξονα όταν ο άξονας φέρει τέσσερα ελαστικά τοποθετημένα κατά ζεύγη,

με αναφορά στη μέγιστη επιτρεπόμενη μάζα ανά άξονα που έχει δηλώσει ο κατασκευαστής του οχήματος.

1.4. Αντοχή στην ταχύτητα

1.4.1. Κάθε ελαστικό τοποθετημένο κανονικά σε ένα όχημα πρέπει να φέρει σύμβολο κατηγορίας ταχύτητας (βλέπε παράρτημα II σημείο 1.28) που αντιστοιχεί στη μέγιστη εκ κατασκευής ταχύτητας του οχήματος (σύμφωνα με τη δήλωση του κατασκευαστή του οχήματος και συμπεριλαμβανομένης της ανοχής που επιτρέπεται για τους ελέγχους πιστότητας της εν σειρά παραγωγής) ή στον σχετικό συνδυασμό φόρτισης/ταχύτητας (βλέπε παράρτημα II σημείο 1.27).

1.4.2. Οι ως άνω προδιαγραφές δεν ισχύουν:

στην περίπτωση οχημάτων που είναι κανονικά εφοδιασμένα με συνήθη ελαστικά και περιστασιακά εφοδιάζονται με ελαστικά χιονιού ή ελαστικά παντός εδάφους.

Πάντως, στην περίπτωση αυτή το σύμβολο κατηγορίας ταχύτητας των ελαστικών χιονιού ή των ελαστικών παντός εδάφους πρέπει να αντιστοιχεί σε ταχύτητα είτε μεγαλύτερη από τη μέγιστη εκ κατασκευής ταχύτητα του οχήματος (όπως δηλώνεται από τον κατασκευαστή του οχήματος) είτε σε ταχύτητα όχι μικρότερη των 130 km/h (ή και στα δύο).

Εάν, ωστόσο, η μέγιστη εκ κατασκευής ταχύτητα των οχημάτων (όπως δηλώνεται από τον κατασκευαστή του οχήματος) είναι μεγαλύτερη από την ταχύτητα που αντιστοιχεί στο σύμβολο κατηγορίας ταχύτητας των ελαστικών χιονιού ή των ελαστικών παντός εδάφους, πρέπει, εντός του οχήματος και σε δεσπόζουσα θέση εύκολα ορατή από τον οδηγό, να υπάρχει προειδοποιητική επιγραφή στην οποία θα διευκρινίζεται η μέγιστη αντοχή των ελαστικών χιονιού στην ταχύτητα.

2. ΕΙΔΙΚΕΣ ΠΕΡΙΠΤΩΣΕΙΣ

2.1. Ελαστικά τα οποία έχουν λάβει έγκριση τύπου σύμφωνα με την οδηγία 92/23/ΕΟΚ μπορούν επίσης να τοποθετούνται σε μοτοσυκλέττες με πλευρικό καλάθι, τρίκυκλα μοτοποδήλατα, τρίκυκλα και τετράκυκλα.

2.2. Τα ελαστικά μοτοσυκλεττών μπορούν επίσης να τοποθετούνται στα μοτοποδήλατα.

2.3. Στην περίπτωση οχήματος στο οποίο είναι τοποθετημένα ελαστικά τα οποία δεν είναι ελαστικά μοτοσυκλέττας ούτε ελαστικά επιβατηγών αυτοκινήτων ούτε ελαστικά εμπορικών οχημάτων λόγω ειδικών συνθηκών χρήσης (π.χ. ελαστικά γεωργικών οχημάτων, ελαστικά βιομηχανικών φορτηγών, ελαστικά οχημάτων παντός εδάφους), οι απαιτήσεις του παραρτήματος II δεν ισχύουν υπό την προϋπόθεση ότι η αρχή που δίνει τη σχετική έγκριση έχει πεισθεί ότι τα ελαστικά που έχουν τοποθετηθεί είναι κατάλληλα για τις συνθήκες λειτουργίας του οχήματος.

2.4. Τα ελαστικά τα οποία τοποθετούνται σε μοτοποδήλατα με μειωμένες επιδόσεις, όπως ορίζονται στο σημείωμα του παραρτήματος 1 της οδηγίας 92/61/ΕΟΚ περί εγκρίσεως τύπου των δικύκλων ή τρικύκλων οχημάτων με κινητήρα μπορούν να είναι διαφορετικού τύπου από εκείνα που καλύπτονται από τις απαιτήσεις του παρόντος κεφαλαίου λόγω ειδικών συνθηκών χρήσης, υπό την προϋπόθεση ότι η αρχή που είναι υπεύθυνη για την έγκριση τύπου των οχημάτων λαμβάνει διαβεβαίωση ότι τα ελαστικά που έχουν τοποθετηθεί είναι κατάλληλα για τις συνθήκες χρήσης του οχήματος.

ΔΙΑΤΑΞΕΙΣ ΦΩΤΙΣΜΟΥ ΚΑΙ ΦΩΤΕΙΝΗΣ ΣΗΜΑΤΟΔΟΤΗΣΗΣ ΓΙΑ ΔΙΚΥΚΛΑ ΚΑΙ ΤΡΙΚΥΚΛΑ ΟΧΗΜΑΤΑ ΜΕ ΚΙΝΗΤΗΡΑ

ΠΙΝΑΚΑΣ ΠΑΡΑΡΤΗΜΑΤΩΝ

Σελίδα

ΠΑΡΑΡΤΗΜΑ I Γενικές προδιαγραφές σχετικές με την έγκριση τύπου κατασκευαστικού στοιχείου για ένα τύπο διάταξης φωτισμού και φωτεινής σηματοδότησης δίκυκλων και τρίκυκλων οχημάτων με κινητήρα .......... 40

Προσάρτημα 1 Χρώματα φώτων - Τριχρωματικές συντεταγμένες .......... 46

Προσάρτημα 2 Παραδείγματα διαρρυθμίσεων των σημάτων έγκρισης .......... 47

ΠΑΡΑΡΤΗΜΑ II Προδιαγραφές σχετικές με την έγκριση τύπου κατασκευαστικού στοιχείου για τους εμπρόσθιους φανούς θέσης, οπίσθιους φανούς, φανούς στάθμευσης, φανούς δείκτων πορείας, διατάξεις φωτισμού της οπίσθιας πινακίδας κυκλοφορίας, εμπρόσθιους φανούς ομίχλης, οπίσθιους φανούς ομίχλης, φανούς οπισθοπορείας και ανακλαστήρες των δίκυκλων και τρίκυκλων οχημάτων με κινητήρα .......... 55

Προσάρτημα 1 Ελάχιστες οριζόντιες (H) και κατακόρυφες (V) γωνίες χωρικής φωτεινής κατανομής .......... 58

Προσάρτημα 2 Φωτομετρικές μετρήσεις .......... 59

Προσάρτημα 3 Φωτομετρικές μετρήσεις της διάταξης φωτισμού της οπίσθιας πινακίδας κυκλοφορίας .......... 60

Προσάρτημα 4 Δελτίο πληροφοριών .......... 61

Προσάρτημα 5 Πιστοποιητικό έγκρισης τύπου κατασκευαστικού στοιχείου .......... 62

ΠΑΡΑΡΤΗΜΑ III Προδιαγραφές σχετικές με την έγκριση τύπου κατασκευαστικού στοιχείου για διατάξεις (προβολείς) που χρησιμοποιούν λαμπτήρες πυράκτωσης ή αλογόνων οι οποίοι εκπέμπουν δέσμη φώτων διασταύρωσης ή/και δέσμη φώτων πορείας των δίκυκλων και τρίκυκλων οχημάτων με κινητήρα 63

ΠΑΡΑΡΤΗΜΑ III Α Προβολείς για μοτοποδήλατα .......... 65

Προσάρτημα 1 Φωτομετρικές δοκιμές για προβολείς εφοδιασμένους με λαμπτήρες των κατηγοριών S3 και S4 .......... 66

Προσάρτημα 2 Φωτομετρικές δοκιμές για προβολείς εφοδιασμένους με λαμπτήρες αλογόνων της κατηγορίας HS2 .......... 68

Προσάρτημα 3 Δελτίο πληροφοριών για έναν τύπο προβολέα προοριζόμενο για μοτοποδήλατα 70

Προσάρτημα 4 Πιστοποιητικό έγκρισης τύπου κατασκευαστικού στοιχείου ενός τύπου προβολέα προοριζόμενου για μοτοποδήλατα .......... 71

ΠΑΡΑΡΤΗΜΑ III Β Προβολείς για μοτοσικλέτες και τρίκυκλα οι οποίοι είναι εφοδιασμένοι με λαμπτήρες πυράκτωσης και εκπέμπουν συμμετρική δέσμη φώτων διασταύρωσης και δέσμη φώτων πορείας .......... 72

Προσάρτημα 1 Φωτομετρικές δοκιμές .......... 74

Προσάρτημα 2 Δοκιμές σταθερότητας της φωτομετρικής συμπεριφοράς των προβολέων κατά τη λειτουργία τους .......... 76

Προσάρτημα 3 Απαιτήσεις για φανούς εφοδιασμένους με φακούς από πλαστική ύλη - Δοκιμή φακών ή δειγμάτων υλικού και πλήρων φανών .......... 77

Σελίδα

Προσάρτημα 4 Δελτίο πληροφοριών για έναν τύπο προβολέα εφοδιασμένου με λαμπτήρες πυράκτωσης και εκπέμποντος συμμετρική δέσμη φώτων διασταύρωσης και δέσμη φώτων πορείας, ο οποίος προορίζεται για μοτοσυκλέττες και τρίκυκλα .......... 78

Προσάρτημα 5 Πιστοποιητικό έγκρισης τύπου κατασκευαστικού στοιχείου για τύπο προβολέα εφοδιασμένου με λαμπτήρες πυράκτωσης και εκπέμποντος συμμετρική δέσμη φώτων διασταύρωσης και δέσμη φώτων πορείας, ο οποίος προορίζεται για μοτοσυκλέττες και τρίκυκλα .......... 79

ΠΑΡΑΡΤΗΜΑ III Γ Προβολείς για μοτοσυκλέττες και τρίκυκλα οι οποίοι είναι εφοδιασμένοι με λαμπτήρες αλογόνων (λαμπτήρες HS1) ή λαμπτήρες πυράκτωσης της κατηγορίας R2 και εκπέμπουν ασύμμετρη δέσμη φώτων διασταύρωσης και δέσμη φώτων πορείας .......... 80

Προσάρτημα 1 Μετρητική οθόνη .......... 84

Προσάρτημα 2 Δοκιμές σταθερότητας της φωτομετρικής συμπεριφοράς των προβολέων κατά τη λειτουργία τους .......... 85

Προσάρτημα 3 Απαιτήσεις για φανούς εφοδιασμένους με φακούς από πλαστική ύλη - Δοκιμή φακών ή δειγμάτων υλικού και πλήρων φανών .......... 86

Προσάρτημα 4 Δελτίο πληροφοριών για έναν τύπο προβολέα εφοδιασμένου με λαμπτήρες αλογόνων (λαμπτήρες HS1) ή λαμπτήρες πυράκτωσης της κατηγορίας R2 και εκπέμποντος ασύμμετρη δέσμη φώτων διασταύρωσης και δέσμη φώτων πορείας, ο οποίος προορίζεται για μοτοσυκλέττες και τρίκυκλα .......... 87

Προσάρτημα 5 Πιστοποιητικό έγκρισης τύπου κατασκευαστικού στοιχείου για τύπο προβολέα εφοδιασμένου με λαμπτήρες αλογόνων (λαμπτήρες HS1) ή λαμπτήρες πυράκτωσης της κατηγορίας R2 και εκπέμποντος ασύμμετρη δέσμη φώτων διασταύρωσης και δέσμη φώτων πορείας, ο οποίος προορίζεται για μοτοσυκλέττες και τρίκυκλα .......... 88

ΠΑΡΑΡΤΗΜΑ III Δ Προβολείς για μοτοσικλέτες και τρίκυκλα οι οποίοι είναι εφοδιασμένοι με λαμπτήρες αλογόνων άλλης κατηγορίας πλην HS1 και εκπέμπουν ασύμμετρη δέσμη φώτων διασταύρωσης και δέσμη φώτων πορείας .......... 89

Προσάρτημα 1 Μετρητική οθόνη .......... 94

Προσάρτημα 2 Δοκιμές σταθερότητας της φωτομετρικής συμπεριφοράς των προβολέων κατά τη λειτουργία τους .......... 97

Προσάρτημα 3 Απαιτήσεις για φανούς εφοδιασμένους με φακούς από πλαστική ύλη - Δοκιμή φακών ή δειγμάτων υλικού και πλήρων φανών .......... 100

Προσάρτημα 4 Δελτίο πληροφοριών για έναν τύπο προβολέα εφοδιασμένου με λαμπτήρες αλογόνων και εκπέμποντος ασύμμετρη δέσμη φώτων διασταύρωσης και δέσμη φώτων πορείας, ο οποίος προορίζεται για μοτοσυκλέττες και τρίκυκλα .......... 109

Προσάρτημα 5 Πιστοποιητικό έγκρισης τύπου κατασκευαστικού στοιχείου για ένα τύπο προβολέα εφοδιασμένου με λαμπτήρες αλογόνων και εκπέμποντος ασύμμετρη δέσμη φώτων διασταύρωσης και δέσμη φώτων πορείας, ο οποίος προορίζεται για μοτοσυκλέττες και τρίκυκλα .......... 110

ΠΑΡΑΡΤΗΜΑ IV Λαμπτήρες πυρακτώσεως προοριζόμενοι να χρησιμοποιηθούν σε φώτα μοτοποδηλάτων, μοτοσυκλεττών και τρικύκλων με έγκριση κατασκευαστικού στοιχείου 111

Προσαρτήματα 1 έως 22 (Βλέπε παράρτημα IV) .......... 113

Προσάρτημα 23 Παράδειγμα διαρρύθμισης του σήματος έγκρισης .......... 178

Προσάρτημα 24 Φωτεινό κέντρο και σχήματα νημάτων λαμπτήρων .......... 179

ΠΑΡΑΡΤΗΜΑ I

ΓΕΝΙΚΕΣ ΠΡΟΔΙΑΓΡΑΦΕΣ ΣΧΕΤΙΚΕΣ ΜΕ ΤΗΝ ΕΓΚΡΙΣΗ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ ΓΙΑ ΕΝΑ ΤΥΠΟ ΔΙΑΤΑΞΗΣ ΦΩΤΙΣΜΟΥ ΚΑΙ ΦΩΤΕΙΝΗΣ ΣΗΜΑΤΟΔΟΤΗΣΗΣ ΔΙΚΥΚΛΩΝ Ή ΤΡΙΚΥΚΛΩΝ ΟΧΗΜΑΤΩΝ ΜΕ ΚΙΝΗΤΗΡΑ

1. Κατά την έννοια του παρόντος κεφαλαίου, ως:

«τύπος διάταξης»

νοούνται οι διατάξεις που δεν παρουσιάζουν μεταξύ τους διαφορές ως προς τα εξής βασικά στοιχεία:

1.1. εμπορική ονομασία ή σήμα,

1.2. τα χαρακτηριστικά του οπτικού συστήματος,

1.3. την προσθήκη ή παράλειψη στοιχείων ικανών να τροποποιήσουν τα οπτικά αποτελέσματα μέσω ανάκλασης, διάθλασης ή απορρόφησης, ή/και μέσω παραμόρφωσης στο διάστημα λειτουργίας,

1.4. τον προορισμό, για να χρησιμοποιείται σε σύστημα φοράς κυκλοφορίας στη δεξιά ή αριστερή πλευρά της οδού ή και στις δύο φορές κυκλοφορίας,

1.5. τα υλικά από τα οποία αποτελούνται οι φακοί και οι επιστρώσεις τους, αν υπάρχουν,

2. ΑΙΤΗΣΗ ΕΓΚΡΙΣΗΣ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ ΓΙΑ ΕΝΑ ΤΥΠΟ ΔΙΑΤΑΞΗΣ

2.1. Στην αίτηση έγκρισης τύπου κατασκευαστικού στοιχείου για ένα τύπο διάταξης που υποβάλλεται σύμφωνα με το άρθρο 3 της οδηγίας 92/61/ΕΟΚ του Συμβουλίου, της 30ής Ιουνίου 1992, σχετικά με την έγκριση τύπου των δικύκλων ή τρικύκλων οχημάτων με κινητήρα, πρέπει επιπλέον να παρέχονται οι ακόλουθες λεπτομέρειες:

2.1.1. η (οι) λειτουργία(-ες) για την (τις) οποία(-ες) προορίζεται η διάταξη,

2.1.2. στην περίπτωση προβολέα, κατά πόσον είναι κατασκευασμένος και για τις δύο φορές κυκλοφορίας ή μόνο για φορά κυκλοφορίας στην αριστερή ή δεξιά πλευρά της οδού,

2.1.3. στην περίπτωση δείκτη κατεύθυνσης: η κατηγορία του.

2.2. Για κάθε τύπο διάταξης για τον οποίο ζητείται έγκριση τύπου, κατασκευαστικού στοιχείου, η αίτηση πρέπει να συνοδεύεται από:

2.2.1. σχέδια, εις τριπλούν, επαρκώς λεπτομερή για να δίνουν τη δυνατότητα εξακρίβωσης του τύπου και τα οποία δείχνουν τις γεωμετρικές συνθήκες τοποθέτησης στο όχημα, καθώς και την κατεύθυνση παρατήρησης που πρέπει να λαμβάνεται, ως άξων αναφοράς κατά τις δοκιμές (οριζόντια γωνία H = 0, κατακόρυφη γωνία V = 0) και το σημείο που πρέπει να λαμβάνεται ως κέντρο αναφοράς κατά τις δοκιμές αυτές 7 στην περίπτωση προβολέα, τα σχέδια θα δείχνουν τα ανωτέρω σε κάθετη τομή (αξονική) και σε πρόσοψη, ενδεχομένως, με τη λεπτομέρεια των ραβδώσεων του φακού 7 τα σχέδια θα δείχνουν επίσης την προβλεπόμενη θέση για την υποχρεωτική εναπόθεση του σήματος έγκρισης τύπου κατασκευαστικού στοιχείου και, ενδεχομένως, πρόσθετα σύμβολα της υπόψη μάρκας, ως προς το ορθογωνικό πλαίσιο,

2.2.2. συνοπτική τεχνική περιγραφή που να διευκρινίζει ιδίως την κατηγορία ή τις κατηγορίες των προβλεπόμενων λαμπτήρων, εξαιρέσει των λαμπτήρων πυράκτωσης με μη αντικαθιστώμενες πηγές φωτός.

2.3. Ο αιτών οφείλει να προσκομίσει δύο δείγματα της διάταξης για την οποία ζητείται η έγκριση τύπου κατασκευαστικού στοιχείου.

2.4. Για τη δοκιμή της πλαστικής ύλης από την οποία είναι κατασκευασμένοι οι φακοί των προβολέων (1) και, των εμπρόσθιων φανών ομίχλης, πρέπει να παρέχονται τα εξής:

2.4.1. δεκατρείς φακοί:

2.4.1.1. έξι από αυτούς μπορούν να αντικαθίστανται από έξι δείγματα υλικού μεγέθους τουλάχιστον 60 Χ 80 mm, με επίπεδη ή κυρτή εξωτερική επιφάνεια και σχεδόν επίπεδη (με ακτίνα καμπυλότητας όχι μικρότερο από 300 mm) επιφάνεια διαστάσεων τουλάχιστον 15 Χ 15 mm στο μέσο,

2.4.1.2. καθένας από τους εν λόγω φακούς ή δείγματα υλικού πρέπει να έχει πειραχθεί με τις μεθόδους που χρησιμοποιούνται στη μαζική παραγωγή,

2.4.2. ένας αντανακλαστήρας που να μπορεί να εφοδιάζεται με τους φακούς σύμφωνα με τις οδηγίες του κατασκευαστή.

2.5. Τα υλικά των φακών και των επιστρώσεων (αν υπάρχουν) πρέπει να συνοδεύονται από την έκθεση δοκιμή των χαρακτηριστικών των εν λόγω υλικών και επενδύσεων, να έχουν ήδη δοκιμαστεί.

2.6. Η αρμόδια αρχή ελέγχει την ύπαρξη ικανοποιητικών διευθετήσεων για τον αποτελεσματικό έλεγχο της πιστότητας της παραγωγής προτού χορηγήσει την έγκριση τύπου.

3. ΣΥΜΠΛΗΡΩΜΑΤΙΚΕΣ ΠΡΟΔΙΑΓΡΑΦΕΣ ΠΟΥ ΑΦΟΡΟΥΝ ΤΗ ΣΗΜΑΝΣΗ ΚΑΙ ΤΙΣ ΕΠΙΓΡΑΦΕΣ ΕΠΙ ΤΩΝ ΔΙΑΤΑΞΕΩΝ

3.1. Η διάταξη οφείλει να φέρει κατά τρόπο τελείως ευανάγνωστο και ανεξίτηλο:

3.1.1. το σήμα ή την εμπορική ονομασία,

3.1.2. την ένδειξη της κατηγορίας ή των κατηγοριών του (των) προβλεπόμενου(-ων) λαμπτήρα(-ων) πυράκτωσης, εξαιρέσει των λαμπτήρων με μη αντικαθιστώμενες πηγές φωτός,

3.1.3. στην περίπτωση των λαμπτήρων με μη αντικαθιστώμενες πηγές φωτός, την ονομαστική τάση και την ονομαστική ισχύ,

3.1.4. το σήμα έγκρισης τύπου κατασκευαστικού στοιχείου σύμφωνα με τις διατάξεις του άρθρου 8 της οδηγίας 92/61/ΕΟΚ. Στην περίπτωση προβολέων, το σήμα πρέπει να τοποθετείται επί του φακού ή επί του κυρίως σώματος (του κατόπτρου θεωρουμένου ως κυρίου σώματος). Αν δεν μπορεί να διαχωρισθεί ο φακός από το κύριο σώμα, αρκεί να τοποθετηθεί το σήμα επί του φακού. Η τοποθέτηση αυτή εμφαίνεται στα αναφερθέντα στο σημείο 2.2.1 σχέδια. Βλέπε παραδείγματα στο προσάρτημα 2 του παρόντος παραρτήματος.

4. ΕΓΚΡΙΣΗ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ ΜΙΑΣ ΔΙΑΤΑΞΗΣ

4.1. Όταν δύο ή περισσότερες διατάξεις αποτελούν τμήμα της ίδιας διάταξης, η έγκριση τύπου κατασκευαστικού στοιχείου χορηγείται μόνο εφόσον καθεμία από αυτές πληροί τις προδιαγραφές του παρόντος κεφαλαίου.

5. ΕΛΑΧΙΣΤΕΣ ΑΠΑΙΤΗΣΕΙΣ ΣΥΜΜΟΡΦΩΣΗΣ ΚΑΤΑ ΤΙΣ ΔΙΑΔΙΚΑΣΙΕΣ ΕΛΕΓΧΟΥ ΤΗΣ ΠΑΡΑΓΩΓΗΣ

5.1. Γενικές παρατηρήσεις

5.1.1. Από πλευράς μηχανικής και γεωμετρικής, οι απαιτήσεις συμμόρφωσης της παραγωγής θεωρούνται ότι ικανοποιούνται, εφόσον οι διαφορές δεν υπερβαίνουν τις αναπόφευκτες κατασκευαστικές αποκλίσεις, σύμφωνα με τις απαιτήσεις της παρούσας οδηγίας.

5.1.2. Όσον αφορά τις φωτομετρικές επιδόσεις, η συμμόρφωση των διατάξεων της σειράς δεν αμφισβητείται όταν, κατά τις φωτομετρικές δοκιμές μιας οποιασδήποτε διάταξης, λαμβανομένης τυχαίως και στην περίπτωση των φώτων σημαιοδοσίας των προβολέων ή των εμπρόσθιων φώτων ομίχλης των εφοδιασμένων με πρότυπο λαμπτήρα πυράκτωσης, καμιά από τις μετρούμενες τιμές δεν διαφέρει, επί τα χείρω, πλέον του 20 % έναντι των προδιαγραφόμενων στην παρούσα οδηγία τιμών.

5.1.3. Αν τα ανωτέρω περιγραφόμενα αποτελέσματα των δοκιμών δεν πληρούν τις προδιαγραφές, στην περίπτωση των φώτων σημαιοδοσίας, των προβολέων ή των εμπρόσθιων φώτων ομίχλης, επαναλαμβάνονται οι δοκιμές στην διάταξη με τη βοήθεια ενός άλλου προτύπου λαμπτήρα πυράκτωσης.

5.1.4. Οι καταφανώς ελαττωματικές διατάξεις δεν λαμβάνονται υπόψη.

5.1.5. Πρέπει να πληρούνται οι προϋποθέσεις οι σχετικές με τις συντεταγμένες χρωματικότητας στην περίπτωση των φώτων σηματοδοσίας, των προβολέων και των πρόσθιων φώτων ομίχλης, όταν αυτά είναι εφοδιασμένα με λυχνία πυρακτώσεως ρυθμισμένα στην πρότυπη χρωματική θερμοκρασία Α.

5.2. Ελάχιστες απαιτήσεις για τον έλεγχο της συμμόρφωσης από τον κατασκευαστή

Για κάθε τύπο διάταξης, ο κάτοχος του σήματος έγκρισης υποχρεούται να πραγματοποιεί τουλάχιστον τις ακόλουθες δοκιμές, με την ενδεδειγμένη συχνότητα. Οι δοκιμές αυτές εκτελούνται σύμφωνα με τις προδιαγραφές της παρούσας οδηγίας.

Κάθε δειγματοληψία που αποδεικνύει τη μη συμμόρφωση για τον θεωρούμενο τύπο δοκιμής συνεπάγεται νέα δειγματοληψία και την εκτέλεση νέας δοκιμής. Ο κατασκευαστής λαμβάνει μέτρα για να εξασφαλίσει τη συμμόρφωση της αντίστοιχης παραγωγής.

5.2.1. Φύση των δοκιμών

Οι δοκιμές συμμόρφωσης αφορούν τα φωτομετρικά και χρωματομετρικά χαρακτηριστικά των προβολέων των δικύκλων και τρικύκλων και εξακρίβωση της μεταβολής της κατακόρυφης θέσης της γραμμής αποκοπής υπό την επίδραση της θερμότητας.

5.2.2. Μέθοδοι που χρησιμοποιούνται στις δοκιμές

5.2.2.1. Οι δοκιμές διεξάγονται γενικώς σύμφωνα με τις μεθόδους που καθορίζονται στην παρούσα οδηγία.

5.2.2.2. Στις δοκιμές συμμόρφωσης τις εκτελούμενες από τον κατασκευαστή, επιτρέπεται να χρησιμοποιούνται ισοδύναμες μέθοδοι που έχουν γίνει αποδεκτές από την αρμόδια αρχή που είναι επιφορτισμένη με τις δοκιμές έγκρισης. Εναπόκειται στον κατασκευαστή να αποδείξει ότι οι χρησιμοποιούμενες μέθοδοι είναι ισοδύναμες προς τις υποδεικνυόμενες στην παρούσα οδηγία.

5.2.2.3. Η εφαρμογή των σημείων 2.2.1 και 2.2.2 συνεπάγεται τακτική βαθμονόμηση του εξοπλισμού εκτέλεσης των δοκιμών και συσχέτιση με τις διενεργούμενες από αρμόδια αρχή μετρήσεις.

5.2.2.4. Ως μέθοδοι αναφοράς χρησιμοποιούνται πάντοτε οι οριζόμενες στην παρούσα οδηγία, ιδιαίτερα για τους διοικητικούς ελέγχους και τις δειγματοληψίες.

5.2.3. Φύση της δειγματοληψίας

Τα δείγματα των διατάξεων λαμβάνονται τυχαίως από την παραγωγή μιας ομοιογενούς παρτίδας. Ως ομοιογενής παρτίδα νοείται ένα σύνολο διατάξεων του ιδίου τύπου, καθοριζόμενο σύμφωνα με τις μεθόδους παραγωγής του κατασκευαστή.

Η αξιολόγηση καλύπτει κατά κανόνα τη μαζική παραγωγή ενός συγκεκριμένου εργοστασίου. Επιτρέπεται όμως η ομαδοποίηση στοιχείων που αφορούν τον ίδιο τύπο από δύο ή περισσότερα εργοστάσια, εφόσον λειτουργούν με το ίδιο σύστημα και την ίδια διαχείριση της ποιότητας.

5.2.4. Μετρούμενα και καταγραφόμενα φωτομετρικά και χρωματομετρικά χαρακτηριστικά

Οι λαμβανόμενες διατάξεις υποβάλλονται σε φωτομετρικές μετρήσεις στα σημεία που προβλέπουν τα οικεία παραρτήματα, εκτός αν ορίζεται άλλως. Πρέπει να τηρούνται οι χρωματικές συντεταγμένες.

5.2.5. Κριτήρια αποδοχής

Ο κατασκευατής είναι υπεύθυνος για τη διενέργεια στατιστικής επιξεργασίας των αποτελεσμάτων των δοκιμών και για τον καθορισμό, σε συμφωνία με την αρμόδια αρχή των κριτηρίων αποδοχής των προϊόντων του, προκειμένου να πληρούνται οι προδιαγραφές που τίθενται στο παράρτημα VI της οδηγίας 92/61/ΕΟΚ για να ελέγχεται η συμμόρφωση των προϊόντων.

Τα κριτήρια αποδοχής οφείλουν να είναι τέτοια ώστε με βαθμό εμπιστοσύνης 95 % να φθάνει στο 0,95 η ελάχιστη πιθανότητα επιτυχίας σύμφωνα με την παράγραφο 6 (πρώτη δειγματοληψία).

6. ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΤΙΣ ΔΕΙΓΜΑΤΟΛΗΨΙΕΣ ΤΩΝ ΕΠΙΘΕΩΡΗΤΩΝ

6.1. Γενικές παρατηρήσεις

6.1.1. Οι απαιτήσεις συμμόρφωσης θεωρούνται ότι πληρούνται από μηχανική και γεωμετρική άποψη όταν οι διαφορές δεν υπερβαίνουν τις αναπόφευκτες κατασκευαστικές αποκλίσεις εντός των απαιτήσεων της παρούσας οδηγίας.

6.1.2. Όσον αφορά τις φωτομετρικές επιδόσεις, δεν αμφισβητείται η συμμόρφωση των διατάξεων μαζικής παραγωγής εφόσον, κατά τη δοκιμή των φωτομετρικών επιδόσεων τυχαία επιλεγμένων διατάξων και στην περίπτωση των εφοδιασμένων με λαμπτήρα πυρακτώσεως φανών σηματοδότησης, προβολέων ή πρόσθιων φώτων ομίχλης καμία από τις μετρούμενες τιμές δεν αποκλίνει κατά περισσότερο από 2 % προς τα χείρω από τις κατώτατες τιμές που ορίζονται στην παρούσα οδηγία.

6.1.3. Πρέπει να τηρούνται οι επιβαλλόμενες τριχρωματικές συντεταγμένες στην περίπτωση των φακών σηματοδότησης, των προβολέων και των πρόσθιων φώτων ομίχλης, όταν είναι εφοδιασμένοι με λαμπτήρες πυρακτώσεως ρυθμισμένων στην πρότυπη χρωματική θερμοκρασία Α.

6.2. Πρώτη δειγματοληψία

Κατά την πρώτη δειγματοληψία επιλέγονται τυχαία τέσσερεις διατάξεις, από τις οποίες οι δύο πρώτες αποτελούν το δείγμα Α και οι δύο άλλες το δείγμα Β.

6.2.1. Δεν αμφισβητείται η συμμόρφωση.

6.2.1.1. Σύμφωνα με τη διαδικασία δειγματοληψίας του σχήματος 1 του παρόντος παραρτήματος, δεν αμφισβητείται η συμμόρφωση των διατάξεων μαζικής παραγωγής εφόσον η προς τα χείρω απόκλιση των μετρούμενων τιμών της διάταξης είναι:

6.2.1.1.1. >ΘΕΣΗ ΠΗΝΑΚΑ>

πηγαίνουμε στο δείγμα Β

6.2.1.1.2. >ΘΕΣΗ ΠΗΝΑΚΑ>

6.2.2. Αμβισβητείται η συμμόρφωση

6.2.2.1. Σύμφωνα με τη διαδικασία δειγματοληψίας του σχήματος 1 του παρόντος παραρτήματος, η συμμόρφωση των διατάξεων μαζικής παραγωγής αμφισβητείται και ο κατασκευαστής καλείται να φροντίσει ώστε η παραγωγή του να πληροί τις προϋποθέσεις (ευθυγράμμισης) εφόσον οι αποκλίσεις των μετρούμενων τιμών των διατάξεων είναι:

6.2.2.1.1. >ΘΕΣΗ ΠΗΝΑΚΑ>

6.2.2.1.2. >ΘΕΣΗ ΠΗΝΑΚΑ>

6.2.3. Ανάκληση της έγκρισης

Αμφισβητείται η συμμόρφωση και εφαρμόζεται το άρθρο 10 της οδηγίας 92/61/ΕΟΚ εφόσον η διαδικασία δειγματοληψίας του σχήματος 1 του παρόντος παραρτήματος οδηγεί σε αποκλίσεις των μετρούμενων τιμών των διατάξεων:

6.2.3.1. >ΘΕΣΗ ΠΗΝΑΚΑ>

6.2.3.2. >ΘΕΣΗ ΠΗΝΑΚΑ>

6.3. Περαιτέρω δειγματοληψία

Στις περιπτώσεις Α3, Β2, Β3, απαιτείται η διενέργεια περαιτέρω διεγματοληψίας εντός δύο μηνών από την κοινοποίηση: λαμβάνεται τρίτο δείγμα Γ δύο διατάξεων και τέταρτο δείγμα Δ δύο ειδικών προειδοποιητικών φανών, επιλεγόμενων από τις ποσότητες που έχουν παραχθεί μετά την ευθυγράμμιση.

6.3.1. Δεν αμφισβητείται η συμμόρφωση.

6.3.1.1. Σύμφωνα με τη διαδικασία δειγματοληψίας του σχήματος 1 του παρόντος παραρτήματος, δεν αμφισβητείται η συμμόρφωση των διατάξεων μαζικής παραγωγής εφόσον οι αποκλίσεις των μετρούμενων τιμών των διατάξεων είναι:

6.3.1.1.1. >ΘΕΣΗ ΠΗΝΑΚΑ>

πηγαίνομε στο δείγμα Δ

6.3.1.1.2. >ΘΕΣΗ ΠΗΝΑΚΑ>

6.3.2. Αμφισβητείται η συμμόρφωση.

6.3.2.1. Σύμφωνα με τη διαδικασία δειγματοληψίας του σχήματος 1 του παρόντος παραρτήματος, η συμμόρφωση των διατάξεων μαζικής παραγωγής αμφισβητείται και ο κατασκευαστής καλείται να φροντίσει ώστε η παραγωγή του να πληροί τις προϋποθέσεις (ευθυγράμμιση) εφόσον οι αποκλίσεις των μετρούμενων τιμών των διατάξεων είναι:

6.3.2.1.1. >ΘΕΣΗ ΠΗΝΑΚΑ>

6.3.3. Ανάκληση της έγκρισης

Αμφισβητείται η συμμόρφωση και εφαρμόζεται το άρθρο 10 της οδηγίας 92/61/ΕΟΚ εφόσον η διαδικασία δειγματοληψίας του σχήματος 1 του παρόντος παραρτήματος οδηγεί σε αποκλίσεις των μετρούμενων τιμών των διατάξεων:

6.3.3.1. >ΘΕΣΗ ΠΗΝΑΚΑ>

6.3.3.2. >ΘΕΣΗ ΠΗΝΑΚΑ>

Σχήμα 1

>ΑΝΑΦΟΡΑ ΣΕ ΓΡΑΦΗΚΟ>

ΠΑΡΑΡΤΗΜΑ II

ΠΡΟΔΙΑΓΡΑΦΕΣ ΣΧΕΤΙΚΕΣ ΜΕ ΤΗΝ ΕΓΚΡΙΣΗ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ ΓΙΑ ΤΟΥΣ ΕΜΠΡΟΣΘΙΟΥΣ ΦΑΝΟΥΣ ΘΕΣΗΣ, ΟΠΙΣΘΙΟΥΣ ΦΑΝΟΥΣ, ΦΑΝΟΥΣ ΣΤΑΘΜΕΥΣΗΣ, ΦΑΝΟΥΣ ΔΕΙΚΤΩΝ ΠΟΡΕΙΑΣ, ΔΙΑΤΑΞΕΙΣ ΦΩΤΙΣΜΟΥ ΤΗΣ ΟΠΙΣΘΙΑΣ ΠΙΝΑΚΙΔΑΣ ΚΥΚΛΟΦΟΡΙΑΣ, ΕΜΠΡΟΣΘΙΟΥΣ ΦΑΝΟΥΣ ΟΜΙΧΛΗΣ, ΟΠΙΣΘΙΟΥΣ ΦΑΝΟΥΣ ΟΜΙΧΛΗΣ, ΦΑΝΟΥΣ ΟΠΙΣΘΟΠΟΡΕΙΑΣ ΚΑΙ ΑΝΑΚΛΑΣΤΗΡΕΣ ΤΩΝ ΔΙΚΥΚΛΩΝ ΚΑΙ ΤΡΙΚΥΚΛΩΝ ΟΧΗΜΑΤΩΝ ΜΕ ΚΙΝΗΤΗΡΑ

1. ΟΡΙΣΜΟΙ

Εφαρμόζονται οι ισχύοντες ορισμοί που περιέχονται στο παράρτημα Ι της οδηγίας 93/92/ΕΟΚ του Συμουλίου, της 29ης Οκτωβρίου 1993, σχετικά με την τοποθέτηση των διατάξεων φωτισμού και φωτεινής σηματοδότησης στα δίκυκλα ή τρίκυκλα οχήματα με κινητήρα (1).

1.1. «φακός» σημαίνει το εξωτερικό εκείνο συστατικό στοιχείο του φανού (της διάταξης), το οποίο μεταδίδει το φως διαμέσου της φωτεινής επιφάνειας,

1.2. «επίστρωση» σημαίνει κάθε ουσία ή προϊόν που επαλείφεται σε μία ή περισσότερες στρώσεις πάνω στην εξωτερική επιφάνεια το φακού,

1.3. ως «διατάξεις διαφορετικών τύπων» νοούνται οι διατάξεις που διαφέρουν ως προς ουσιώδη χαρακτηριστικά, όπως:

1.3.1. την εμπορική ονομασία ή σήμα,

1.3.2. τα χαρακτηριστικά του οπτικού συστήματος,

1.3.3. την συμπερίληψη ή κατάργηση κατασκευαστικών στοιχείων ικανών να αλλοιώσουν την οπτική συμπεριφορά, με ανάκλαση, διάθλαση, απορρόφηση ή/και παραμόρφωση κατά τη λειτουργία,

1.3.4. τον τύπο του λαμπτήρα πυρακτώσεως,

1.3.5. τα υλικά από τα οποία αποτελείται ο φακός και (αν υπάρχουν) οι επιστρώσεις.

2. ΣΥΜΠΛΗΡΩΜΑΤΙΚΕΣ ΕΝΔΕΙΞΕΙΣ ΓΙΑ ΤΟ ΣΗΜΑ ΕΓΚΡΙΣΗΣ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ ΤΩΝ ΔΙΑΤΑΞΕΩΝ ΠΟΥ ΧΡΗΣΙΜΕΥΟΥΝ ΩΣ ΔΕΙΚΤΕΣ ΚΑΤΕΥΘΥΝΣΗΣ

2.1. Στη γενική περίπτωση ενός δείκτη κατεύθυνσης, πλησίον του ορθογωνικού πλαισίου του σήματος έγκρισης τύπου κατασκευαστικού στοιχείου και απέναντι από τον αριθμό έγκρισης τύπου κατασκευαστικού στοιχείου επιτίθεται αριθμός, που δείχνει αν πρόκειται για εμπρόσθιο δείκτη κατεύθυνσης (κατηγορία 11) ή για οπίσθιο δείκτη κατεύθυνσης (κατηγορία 12).

2.2. Στην περίπτωση ενός δείκτη κατεύθυνσης που στη μια εκ των πλευρών δεν επιτυγχάνει την ελάχιστη προδιαγραφόμενη φωτεινή ένταση μια γωνία H = 80 σύμφωνα με το σημείο 4.7.1, κάτω από το ορθογωνικό πλαίσιο του σήματος έγκρισης κατασκευαστικού στοιχείου επιτίθεται οριζόντιο βέλος, η αιχμή του οποίου κατευθύνεται προς τη διεύθυνση κατά την οποία η ελάχιστη φωτεινή ένταση σύμφωνα με το σημείο 4.7.1 επιτυγχάνεται έως μια ελάχιστη γωνία H = 80 .

3. ΓΕΝΙΚΕΣ ΠΡΟΔΙΑΓΡΑΦΕΣ

Οι διατάξεις πρέπει να έχουν σχεδιαστεί και κατασκευαστεί κατά τρόπο ώστε, υπό κανονικές συνθήκες χρησιμοποίησης και παρά τος κραδασμούς στους οποίους μπορεί να υποβάλλονται, να είναι εξασφαλισμένη η καλή τους λειτουργία και να διατηρούν τα προδιαγραφόμενα στο παρόν παράρτημα χαρακτηριστικά.

4. ΕΝΤΑΣΗ ΤΟΥ ΕΚΠΕΜΠΟΜΕΝΟΥ ΦΩΤΟΣ

Στον άξονα αναφοράς, η ένταση του φωτός που εκπέμπεται από κάθε μία από τις δύο διατάξεις οφείλει να είναι τουλάχιστον ίση προς τις ελάχιστες τιμές και το πολύ ίση προς τις μέγιστες τιμές του κατωτέρω πίνακα. Προς καμιά κατεύθυνση δεν επιτρέπεται να γίνεται υπέρβαση των σημειούμενων μέγιστων τιμών.

>ΘΕΣΗ ΠΗΝΑΚΑ>

4.5. Εκτός του άξονα αναφοράς, η ένταση του εκπεμπόμενου φωτός στο εσωτερικό των γωνιακών πεδίων που καθορίζονται στα σχήματα του προσαρτήματος 1 πρέπει προς κάθε κατεύθυνση αντιστοιχούσα στα σημεία του πίνακα φωτεινής κατανομής που αποτελεί το αντικείμενο του προσαρτήματος 2, να είναι τουλάχιστον ίση προς το γινόμενο των εμφαινόμενων στα σημεία 4.1 έως 4.4 ελάχιστων τιμών επί το εκατοστιαίο ποσοστό που δείχνει ο ανωτέρω πίνακας για την επίμαχη κατεύθυνση.

4.6. Κατά παρέκκλιση του σημείου 4.1 γίνεται αποδεκτή μέγιστη φωτεινή ένταση 60 cd για τους οπίσθιους φανούς θέσης που είναι αμοιβαίως ενσωματωμένοι με τους φανούς πέδησης, κάτω από ένα επίπεδο που σχηματίζει με το οριζόντιο επίπεδο γωνία 5 προς τα κάτω.

4.7. Εξάλλου

4.7.1. Στη συνολική έκταση των πεδίων που καθορίζονται στο προσάρτημα 1, η ένταση του εκπεμπόμενου φωτός οφείλει να είναι τουλάχιστον ίση προς 0,05 cd για τους φανούς θέσης και τουλάχιστον ίση προς 0,3 cd για τους φανούς πέδησης και για τους δείκτες κατεύθυνσης.

4.7.2. Όταν ένας φανός θέσης είναι ομαδοποιημένος ή αμοιβαίως ενσωματωμένος με ένα φανό πέδησης, η σχέση των πραγματικώς μετρούμενων φωτεινών εντάσεων όταν και οι δύο φανοί είναι συγχρόνως αναμμένοι, ως προς την ένταση του οπίσθιου φανού θέσης όταν είναι μόνον αυτός αναμμένος, πρέπει να είναι τουλάχιστον 5:1 στα ένδεκα σημεία μέτρησης που καθορίζονται στο προσάρτημα 2, και κείνται στο πεδίο που οριοθετείται από τις κατακόρυφες ευθείες οι οποίες διέρχονται από το στίγμα 0 V/± 10 H και από τις οριζόντιες ευθείες οι οποίες διέρχονται από το στίγμα ± 5 V/0 H του πίνακα φωτεινής κατανομής.

4.7.3. Πρέπει να τηρούνται οι προδιαγραφές του σημείου 2.2 του προσαρτήματος 2 με αντικείμενο τις τοπικές διακυμάνσεις της έντασης.

4.8. Οι φωτεινές εντάσεις οφείλουν να μετρούνται με τον λαμπτήρα συνεχώς αναμμένο. Στην περίπτωση φανών διαλείπουσας λειτουργίας, προσέχουμε να αποφύγουμε την υπερθέρμανση της διάταξης.

4.9. Το προσάρτημα 2 στο οποίο παραπέμπει το ανωτέρω σημείο 4.5 αποσαφηνίζει τις εφαρμοζόμενες μεθόδους μέτρησης.

4.10. Η διάταξη φωτισμού της οπίσθιας πινακίδας κυκλοφορίας πρέπει να πληροί τους εμφαινόμενους στο προσάρτημα 3 όρους.

4.11. Τα φωτομετρικά χαρακτηριστικά των λαμπτήτων που είναι εφοδιασμένα με διαφορετικές πηγές φωτός ελέγχονται σύμφωνα με τις διατάξεις του προσαρτήματος 2.

5. ΤΡΟΠΟΣ ΔΟΚΙΜΩΝ

5.1. Όλες οι μετρήσεις εκτελούνται με άχρωμο πρότυπο λαμπτήρα ανήκοντα στην κατηγορία λαμπτήρα που προβλέπεται για τη διάταξη, ρυθμισμένο δε για να εκπέμπει τη φωτεινή ροή αναφοράς που προδιαγράφεται για τον υπόψη λαμπτήρα. Ωστόσο, όσον αφορά τους λαμπτήρες με τη αντικαθιστώμενες πηγές φωτός, οι μετρήσεις γίνονται στα 6,75 V και 13,5 V αντιστοίχως.

5.2. Τα κατακόρυφα και οριζόντια άκρα της φωτίζουσας περιοχής της διάταξης πρέπει να έχουν προσδιοριστεί και διαστασιολογηθεί σε σχέση με το κέντρο αναφοράς της.

6. ΧΡΩΜΑ ΤΟΥ ΕΚΠΕΜΠΟΜΕΝΟΥ ΦΩΤΟΣ

Οι φανοί πέδησης και οι οπίσθιοι φανοί θέσης πρέπει να εκπέμπουν ερυθρό φως, οι εμπρόσθιοι φανοί θέσης λευκό φως και οι δείκτες πορείας κίτρινο φως.

Το χρώμα του εκπεμπομένου φωτός, μετρώμενο χρησιμοποιώντας λαμπτήρα με νήμα της κατηγορίας που ορίζει ο κατασκευαστής, πρέπει να βρίσκεται εντός των ορίων των τριχρωματικών συντεταγμένων που προβλέπονται στο προσάρτημα Ι του παραρτήματος Ι, όταν ο λαμπτήρας με νήμα λειτουργεί στην τάση δοκιμής όπως ορίζει το παράρτημα IV.

Ωστόσο, στην περίπτωση λαμπτήρων εφοδιασμένων με μη αντικαθιστώμενες πηγές φωτός, τα χρωματομετρικά χαρακτηριστικά ελέγχονται με τις πηγές φωτός των λαμπτήρων υπό τάση 6,75 V, 13,5 V ή 28,0 V.

7. ΕΜΠΡΟΣΘΙΟΙ ΚΑΙ ΟΠΙΣΘΙΟΙ ΦΑΝΟΙ ΟΜΙΧΛΗΣ

Εφαρμόζονται οι προδιαγραφές της οδηγίας 76/762/ΕΟΚ σχετικά με τους εμπρόσθιους φανούς ομίχλης και οι αντίστοιχες της οδηγίας 77/538/ΕΟΚ σχετικά με τους οπίσθιους φανούς ομίχλης.

8. ΦΑΝΟΙ ΟΠΙΣΘΟΠΟΡΕΙΑΣ

Εφαρμόζονται οι προδιαγραφές της οδηγίας 77/539/ΕΟΚ σχετικά με τους φανούς οπισθοπορείας.

9. ΑΝΑΚΛΑΣΤΗΡΕΣ

9.1. Ανακλαστήρες ποδομοχλών

9.1.1. Η μορφή των ανακλαστήρων είναι τέτοια ώστε να δύνανται να εγγράφονται σε ορθογώνιο με λόγο πλευρών μικρότερο ή ίσο του 8.

9.1.2. Οι ανακλαστήρες των ποδομοχλών πρέπει να πληρούν τις απαιτήσεις του παραρτήματος VIII της οδηγίας 76/757/ΕΟΚ σε κίτρινο χρώμα.

9.1.3. Η χρήσιμη ανακλαστική επιφάνεια εκάστου των τεσσάρων ανακλαστήρων των ποδομοχλών δεν πρέπει να είναι μικρότερη από 8 cm².

9.2. Λοιποί ανακλαστήρες

Εφαρμόζονται οι προδιαγραφές της οδηγίας 76/757/ΕΟΚ σχετικά με τους ανακλαστήρες.

ΠΑΡΑΡΤΗΜΑ III

ΠΡΟΔΙΑΓΡΑΦΕΣ ΣΧΕΤΙΚΕΣ ΜΕ ΤΗΝ ΕΓΚΡΙΣΗ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ ΓΙΑ ΔΙΑΤΑΞΕΙΣ (ΠΡΟΒΟΛΕΙΣ) ΠΟΥ ΧΡΗΣΙΜΟΠΟΙΟΥΝ ΛΑΜΠΤΗΡΕΣ ΠΥΡΑΚΤΩΣΗΣ Ή ΑΛΟΓΟΝΩΝ ΟΙ ΟΠΟΙΟΙ ΕΚΠΕΜΠΟΥΝ ΔΕΣΜΗ ΦΩΤΩΝ ΔΙΑΣΤΑΥΡΩΣΗΣ ΚΑΙ/Ή ΔΕΣΜΗ ΦΩΤΩΝ ΠΟΡΕΙΑΣ ΤΩΝ ΔΙΚΥΚΛΩΝ ΚΑΙ ΤΡΙΚΥΚΛΩΝ ΟΧΗΜΑΤΩΝ ΜΕ ΚΙΝΗΤΗΡΑ

1. ΟΡΙΣΜΟΙ

Εφαρμόζονται οι σχετικοί ορισμοί που περιέχονται στο παράρτημα 1 της οδηγίας 93/92/ΕΟΚ.

1.1. «Φακός» σημαίνει το εξωτερικό εκείνο συστατικό στοιχείο του προβολέα (της μονάδας), το οποίο μεταδίδει το φως διαμέσου της φωτεινής επιφάνειας.

1.2. «Επίστρωση» σημαίνει κάθε προϊόν ή προϊόντα που επαλείφεται σε μια ή περισσότερες στρώσεις πάνω στην εξωτερική επιφάνεια του φακού.

1.3. «Προβολείς διαφορετικών τύπων» είναι οι προβολείς που διαφέρουν ως προς ουσιώδη χαρακτηριστικά, όπως:

1.3.1. εμπορική ονομασία ή σήμα,

1.3.2. τα χαρακτηριστικά του οπτικού συστήματος,

1.3.3. την συμπερίληψη ή κατάργηση κατασκευαστικών στοιχείων ικανών να αλλοιώσουν την οπτική συμπεριφορά, με ανάκλαση, διάθλαση, απορρόφηση και/ή παραμόρφωση κατά τη λειτουργία. Δεν συνιστά πάντως αλλαγή τύπου η τοποθέτηση ή αφαίρεση ηθμών προοριζόμενων να μεταβάλλουν το χρώμα της φωτεινής δέσμης και όχι τον καταμερισμό του φωτός της,

1.3.4. την καταλληλότητά τους για κίνηση στο δεξιό ή στο αριστερό μέρος της οδού ή και για τα δύο συστήματα κυκλοφορίας,

1.3.5. το είδος της παραγόμενης δέσμης (διασταύρωσης, πορείας ή και τα δύο),

1.3.6. τη θήκη που προορίζεται να συγκρατεί τον ή τους λαμπτήρες πυρακτώσεως μιας από τις οικείες κατηγορίες,

1.3.7. τα υλικά από τα οποία αποτελείται ο φακός και (αν υπάρχουν) οι επιστρώσεις.

2. ΠΡΟΒΟΛΕΙΣ

Διακρίνονται:

2.1. >ΘΕΣΗ ΠΗΝΑΚΑ>

2.2. >ΘΕΣΗ ΠΗΝΑΚΑ>

2.3. >ΘΕΣΗ ΠΗΝΑΚΑ>

ΠΑΡΑΡΤΗΜΑ III Α

ΠΡΟΒΟΛΕΙΣ ΓΙΑ ΜΟΤΟΠΟΔΗΛΑΤΑ

1. ΓΕΝΙΚΕΣ ΠΡΟΔΙΑΓΡΑΦΕΣ

1.1. Οι προβολείς πρέπει να είναι σχεδιασμένοι και κατασκευασμένοι κατά τρόπο ώστε, υπό κανονικές συνθήκες χρησιμοποίησης και παρά τους κραδασμούς στους οποίους μπορεί να υποβάλλονται, να είναι εξασφαλισμένη η καλή τους λειτουργία και να διατηρούν τα προδιαγραφόμενα στο παρόν παράρτημα χαρακτηριστικά.

1.2. Τα μέρη που προορίζονται για τη στερέωση του λαμπτήρα είναι κατασκευασμένα κατά τρόπο ώστε, ακόμη και στο σκότος, ο λαμπτήρας να μπορεί να τοποθετείται με βεβαιότητα στην ενδεδειγμένη θέση του.

2. ΕΙΔΙΚΕΣ ΠΡΟΔΙΑΓΡΑΦΕΣ

2.1. Η ορθή θέση του φακού σε σχέση με το οπτικό σύστημα έχει σημανθεί κατά τρόπο σαφή και είναι ακινητοποιημένη για να μη στρέφεται ο φακός κατά τη λειτουργία.

2.2. Για να επαληθεύεται ο φωτισμός που παράγεται από τον προβολέα χρησιμοποιείται οθόνη μέτρησης που περιγράφεται στο προσάρτημα 1 ή 2 και πρότυπος λαμπτήρας με λείο και άχρωμο βολβό, σύμφωνα με μια από τις κατηγορίες που προβλέπονται στο σημείο 2.1 και στο παράρτημα III.

Οι πρότυποι λαμπτήρες θα είναι ρυθμισμένοι στις φωτεινές ροές αναφοράς που εφαρμόζονται σύμφωνα με τις τιμές που προδιαγράφονται για τους εν λόγω λαμπτήρες στο αντίστοιχο τεχνικό δελτίο (βλέπε παράρτημα IV).

2.3. Η δέσμη φώτων διασταύρωσης πρέπει να παράγει αποκοπή τέτοιας σαφήνειας ώστε να είναι πρακτικώς δυνατή μια καλή ρύθμιση με τη βοήθεια της αποκοπής αυτής. Η αποκοπή οφείλει να είναι κατά βάση οριζόντια και όσο γίνεται πλέον ευθεία σε ένα οριζόντιο διάστημα μήκους τουλάχιστον ± 900 mm, μετρούμενο σε απόσταση 10 m (για τους λαμπτήρες αλογόνων: διάστημα μήκους τουλάχιστον ± 2 250 mm μετρούμενο σε απόσταση 25 m 7 βλέπε προσάρτημα 2). Όταν είναι ρυθμισμένοι σύμφωνα με τις ενδείξεις του προσαρτήματος 1, οι προβολείς οφείλουν να πληρούν τις εκεί αναφερόμενες συνθήκες.

2.4. Η φωτεινή κατανομή δεν παρουσιάζει πλευρικές διακυμάνσεις που αποβαίνουν εις βάρος της καλής ορατότητας.

2.5. Ο φωτισμός επί της αναφερόμενης στο σημείο 2.2 οθόνης μετρείται με φωτόμετρο χρήσιμης επιφάνειας περιλαμβανόμενης στο εσωτερικό τετραγώνου πλευράς 65 mm.

3. ΣΥΜΠΛΗΡΩΜΑΤΙΚΕΣ ΑΠΑΙΤΗΣΕΙΣ ΓΙΑ ΤΙΣ ΕΠΑΛΗΘΕΥΣΕΙΣ ΠΟΥ ΜΠΟΡΟΥΝ ΝΑ ΔΙΕΝΕΡΓΟΥΝΤΑΙ ΑΠΟ ΤΙΣ ΑΡΜΟΔΙΕΣ ΑΡΧΕΣ ΚΑΤΑ ΤΟΝ ΕΛΕΓΧΟ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ ΣΥΜΦΩΝΑ ΜΕ ΤΟ ΣΗΜΕΙΟ 5.2.4 ΤΟΥ ΠΑΡΑΡΤΗΜΑΤΟΣ I

Η καταγραφή τιμών των φωτομετρικών χαρακτηριστικών των προβολέων, η δειγματοληψία των οποίων έχει εκτελεστεί σύμφωνα με τις γενικές διατάξεις που αφορούν τις δοκιμές συμμόρφωσης, πρέπει να περιορίζεται στα σημεία HV - LH - RH - L 600 - R 600 (βλέπε εικόνα στο προσάρτημα 1).

ΠΑΡΑΡΤΗΜΑ III Β

ΠΡΟΒΟΛΕΙΣ ΓΙΑ ΜΟΤΟΣΥΚΛΕΤΤΕΣ ΚΑΙ ΤΡΙΚΥΚΛΑ ΟΙ ΟΠΟΙΟΙ ΕΙΝΑΙ ΕΦΟΔΙΑΣΜΕΝΟΙ ΜΕ ΛΑΜΠΤΗΡΕΣ ΠΥΡΑΚΤΩΣΗΣ ΚΑΙ ΕΚΠΕΜΠΟΥΝ ΣΥΜΜΕΤΡΙΚΗ ΔΕΣΜΗ ΦΩΤΩΝ ΔΙΑΣΤΑΥΡΩΣΗΣ ΚΑΙ ΔΕΣΜΗ ΦΩΤΩΝ ΠΟΡΕΙΑΣ

1. ΣΥΜΠΛΗΡΩΜΑΤΙΚΕΣ ΠΡΟΔΙΑΓΡΑΦΕΣ ΓΙΑ ΤΗ ΣΗΜΑΝΣΗ ΚΑΙ ΤΙΣ ΕΠΙΓΡΑΦΕΣ ΕΠΙ ΤΩΝ ΜΕΜΟΝΩΜΕΝΩΝ ΔΙΑΤΑΞΕΩΝ

1.1. Οι προβολείς θα φέρουν κατά τρόπο ευανάγνωστο και ανεξίτηλο τα γράμματα «MB» (σύμβολο του φανού διασταύρωσης) τοποθετημένα απέναντι από τον αριθμό έγκρισης τύπου κατασκευαστικού στοιχείου.

1.2. Κάθε προβολέας, σχεδιασμένος κατά τρόπο αποκλείοντα το ταυτόχρονο άναμμα του νήματος της δέσμης φώτων διασταύρωσης και οποιασδήποτε άλλης φωτεινής πηγής με την οποία αποτελεί ενδεχομένως ενιαίο σύνολο, δύναται να φέρει στο σήμα έγκρισης τύπου κατασκευαστικού στοιχείου, μετά το σύμβολο (MB) του φανού διασταύρωσης, μία λοξή κάθετο (/).

1.3. Στους προβολείς όπου είναι ενσωματωμένος φακός από πλαστική ύλη πρέπει να επιτίθενται, κοντά στο αναφερόμενο στο σημείο 1.1 σύμβολο, τα γράμματα «PL».

2. ΓΕΝΙΚΕΣ ΠΡΟΔΙΑΓΡΑΦΕΣ

2.1. Έκαστο των δειγμάτων θα πληροί τις αναγραφόμενες στο κατωτέρω σημείο 3 προδιαγραφές.

2.2. Οι προβολείς οφείλουν να είναι σχεδιασμένοι και κατασκευασμένοι κατά τρόπο ώστε, υπό κανονικές συνθήκες χρησιμοποίησης και παρά τους κραδασμούς στους οποίους μπορεί να υποβάλλονται, να είναι εξασφαλισμένη η καλή τους λειτουργία και να διατηρούν τα προδιαγραφόμενα χαρακτηριστικά.

2.2.1. Οι προβολείς θα είναι εφοδιασμένοι με μηχανισμό επιτρέποντα την κατά τους κανονισμούς ρύθμισή τους επί του οχήματος σύμφωνα με τους οικείους κανόνες. Ένας τέτοιος μηχανισμός μπορεί να ελλείπει για τα συγκροτήματα προβολέων στους οποίους δεν μπορεί να είναι χωρισμένοι ο ανακλαστήρας και ο φακός, αν η χρησιμοποίηση των συγκροτημάτων αυτών περιορίζεται σε οχήματα στα οποία η ρύθμιση των προβολέων εξασφαλίζεται με άλλα μέσα.

Αν προβολείς εξειδικευμένοι για δέσμη φώτων πορείας και προβολείς εξειδικευμένοι για δέσμη φώτων διασταύρωσης, καθένας των οποίων είναι εφοδιασμένος με μεμονωμένο λαμπτήρα, είναι ομαδοποιημένοι ή αμοιβαίως ενσωματωμένοι σε μια μοναδική διάταξη, η διάταξη ρύθμισης πρέπει να επιτρέπει την κατά τους κανονισμούς ρύθμιση καθενός εκ των οπτικών συστημάτων κατά τρόπο μεμονωμένο.

2.2.2. Οι παρούσες προδιαγραφές δεν εφαρμόζονται πάντως σε συγκροτήματα προβολέων των οποίων οι ανακλαστήρες είναι αδιαίρετοι. Για τον τύπο αυτό συγκροτήματος ισχύουν οι απαιτήσεις του σημείου 3.3. Όταν χρησιμοποιούνται παραπάνω από μια πηγή φωτός για την κύρια δέσμη, χρησιμοποιούνται οι συνδυασμένες λειτουργίες για τον καθορισμό της μέγιστης τιμής φωτισμού (Emax).

2.3. Τα μέρη που προορίζονται για να στερεωθεί στον ανακλαστήρα ο λαμπτήρας με νήματα πυράκτωσης θα είναι κατασκευασμένα κατά τρόπο ώστε, ακόμη και στο σκότος, ο λαμπτήρας να δύναται να στερεώνεται οπωσδήποτε στην ενδεδειγμένη του θέση.

2.4. Διενεργούνται συμπληρωματικές δοκιμές σύμφωνα με τις προδιαγραφές του προσαρτήματος 2 για να εξασφαλισθεί ότι δεν σημειώνονται υπέρμετρες διακυμάνσεις των φωτομετρικών επιδόσεων των προβολέων στη διάρκεια χρήσης.

2.5. Εάν οι φακοί των προβολέων είναι από πλαστικό υλικό, εκτελούνται συμπληρωματικές δοκιμές σύμφωνα με τις απαιτήσεις του προσαρτήματος 3.

3. ΕΙΔΙΚΕΣ ΠΡΟΔΙΑΓΡΑΦΕΣ

3.1. Η ορθή θέση του φακού ως προς το οπτικό σύστημα θα είναι σημειωμένη κατά τρόπο σαφή και ακινητοποιημένη για να μη στρέφεται ο φακός κατά τη λειτουργία του προβολέα.

3.2. Για να επαληθεύεται ο φωτισμός που παράγεται από τον προβολέα χρησιμοποιείται μετρητική οθόνη όπως περιγράφεται στο προσάρτημα 1 και πρότυπος λαμπτήρας (S1 και/ή S2, βλέπε παράρτημα IV) με λείο και άχρωμο βολβό.

Οι πρότυποι λαμπτήρες θα είναι ρυθμισμένοι στις ισχύουσες φωτεινές ροές αναφοράς σύμφωνα με τις προδιαγραφόμενες για τους εν λόγω λαμπτήρες τιμές.

3.3. Η δέσμη φώτων διασταύρωσης θα παράγει αποκοπή τέτοιας σαφήνειας ώστε να είναι πρακτικώς δυνατή μια καλή ρύθμιση με τη βοήθεια της αποκοπής αυτής. Η αποκοπή οφείλει να είναι όσο γίνεται πλέον ευθεία και οριζόντια επί οριζοντίου διαστήματος μήκους τουλάχιστον ± 5 . Όταν είναι ρυθμισμένη σύμφωνα με τις εμφαινόμενες στο προσάρτημα 1 ενδείξεις, οι προβολείς οφείλουν να πληρούν τις εκεί αναφερόμενες συνθήκες.

3.4. Η φωτεινή κατανομή δεν θα παρουσιάζει πλευρικές διακυμάνσεις δυνάμενες να βλάψουν την καλή ορατότητα.

3.5. Ο φωτισμός επί της αναφερόμενης στο σημείο 3.2 οθόνης μετρείται μέσω φωτομέτρου ωφέλιμης επιφάνειας περιεχόμενης στο εσωτερικό τετραγώνου πλευράς 65 mm.

4. ΣΥΜΠΛΗΡΩΜΑΤΙΚΕΣ ΑΠΑΙΤΗΣΕΙΣ ΓΙΑ ΤΙΣ ΕΠΑΛΗΘΕΥΣΕΙΣ ΠΟΥ ΔΥΝΑΝΤΑΙ ΝΑ ΔΙΕΝΕΡΓΟΥΝΤΑΙ ΑΠΟ ΤΙΣ ΑΡΜΟΔΙΕΣ ΑΡΧΕΣ ΚΑΤΑ ΤΟΝ ΕΛΕΓΧΟ ΤΗΣ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ ΣΥΜΦΩΝΑ ΜΕ ΤΟ ΣΗΜΕΙΟ 5.1 ΤΟΥ ΠΑΡΑΡΤΗΜΑΤΟΣ I

4.1. Για τιμές στη ζώνη III, η ανώτατη επιτρεπτή απόκλιση προς τα χείρω είναι αντιστοίχως:

- 0,3 lux που ισοδυναμεί προς 20 %

- 0,45 lux που ισοδυναμεί προς 30 %

4.2. εάν για τη φωτεινή δέσμη πορείας, με το HV μέσα στην ισόφωτη καμπύλη 0,75 Emax, τηρείται ανοχή + 20 % για τις ανώτατες και - 20 % για τις κατώτατες τιμές σε οποιοδήποτε σημείο μέτρησης από τα ορισμένα στα σημεία 4.3 και 4.4 του προσαρτήματος 1 της παρούσας οδηγίας.

4.3. Όσον αφορά την επαλήθευση της μεταβολής στην κατακόρυφη θέση της αποκοπής, υπό την επίδραση της θερμότητας, ακολουθείται η εξής διαδικασία:

Ένας από τους προβολείς του δείγματος δοκιμάζεται με τη διαδικασία που περιγράφεται στο σημείο 2.1 του προσαρτήματος 2 αφού υποστεί τρεις αλλεπάλληλες φορές τον κύκλο που περιγράφεται στο σημείο 2.2.2 του προσαρτήματος 2.

Ο προβολέας κρίνεται ικανοποιητικός αν η μεταβολή Δr δεν υπερβαίνει το 1,5 mrad.

Αν η τιμή Δr υπερβαίνει το 1,5 mrad, αλλά όχι και τα 2,0 mrad, δοκιμάζεται ένας δεύτερος προβολέας, οπότε ο μέσος όρος των δύο τιμών δεν πρέπει να υπερβαίνει το 1,5 mrad.

ΠΑΡΑΡΤΗΜΑ III Γ

ΠΡΟΒΟΛΕΙΣ ΓΙΑ ΜΟΤΟΣΥΚΛΕΤΤΕΣ ΚΑΙ ΤΡΙΚΥΚΛΑ ΟΙ ΟΠΟΙΟΙ ΕΙΝΑΙ ΕΦΟΔΙΑΣΜΕΝΟΙ ΜΕ ΛΑΜΠΤΗΡΕΣ ΑΛΟΓΟΝΩΝ (ΛΑΜΠΤΗΡΕΣ HS1) Ή ΛΑΜΠΤΗΡΕΣ ΠΥΡΑΚΤΩΣΗΣ ΤΗΣ ΚΑΤΗΓΟΡΙΑΣ R2 ΚΑΙ ΕΚΠΕΜΠΟΥΝ ΑΣΥΜΜΕΤΡΗ ΔΕΣΜΗ ΦΩΤΩΝ ΔΙΑΣΤΑΥΡΩΣΗΣ ΚΑΙ ΔΕΣΜΗ ΦΩΤΩΝ ΠΟΡΕΙΑΣ

1. ΣΥΜΠΛΗΡΩΜΑΤΙΚΕΣ ΠΡΟΔΙΑΓΡΑΦΕΣ ΓΙΑ ΤΗ ΣΗΜΑΝΣΗ ΚΑΙ ΤΙΣ ΕΠΙΓΡΑΦΕΣ ΕΠΙ ΤΩΝ ΔΙΑΤΑΞΕΩΝ

1.1. Οι προβολείς που είναι σχεδιασμένοι κατά τρόπο ώστε να πληρούν τις απαιτήσεις για μία μόνο φορά κυκλοφορίας (είτε στη δεξιά είτε στην αριστερή πλευρά της οδού) πρέπει να φέρουν, επί του φακού, τα όρια της ζώνης που μπορεί ενδεχομένως να καλύπτεται για να μην ενοχλούνται οι χρήστες μιας χώρας όπου η φορά κυκλοφορίας δεν συμπίπτει με εκείνη της χώρας κατασκευής του προβολέα. Όταν πάντως η ανωτέρω ζώνη εκ κατασκευής είναι απευθείας αναγνωρίσιμη, δεν είναι αναγκαία η ανωτέρω οριοθέτηση.

1.2. Οι προβολείς που είναι σχεδιασμένοι κατά τρόπο ώστε να ικανοποιούν τις απαιτήσεις της κυκλοφορίας και στη δεξιά και στην αριστερή πλευρά της οδού, πρέπει να φέρουν επιγραφές για την εύρεση των δύο θέσεων σφήνωσης του οπτικού συγκροτήματος επί του οχήματος ή του λαμπτήρα επί του ανακλαστή 7 οι επιγραφές αυτές συνίστανται στα γράμματα «R/D» για τη θέση που αντιστοιχεί στην κυκλοφορία στη δεξιά πλευρά της οδού και στα γράμματα «L/G» για την αντιστοιχούσα στην κυκλοφορία στα αριστερά.

1.3. Για τους προβολείς που είναι σχεδιασμένοι κατά τρόπο αποκλείοντα τυχόν αφή του νήματος της δέσμης φώτων διασταύρωσης ταυτόχρονα με εκείνο κάθε άλλης φωτεινής πηγής με την οποία μπορεί να είναι ενωμένοι, πρέπει να φέρουν στο σήμα έγκρισης τύπου κατασκευαστικού στοιχείου, μετά το σύμβολο του φανού διασταύρωσης, μία διαγώνιο (/).

1.4. Για τους προβολείς που πληρούν μόνο τις απαιτήσεις της κυκλοφορίας στα αριστερά, κάτω από το σήμα έγκρισης τύπου κατασκευαστικού στοιχείου, επιτίθεται οριζόντιο βέλος κατευθυνόμενο προς τα δεξιά ενός παρατηρητή που αντικρίζει τον προβολέα, δηλαδή προς την πλευρά της οδού όπου κινείται το ρεύμα κυκλοφορίας.

1.5. Για τους προβολείς που πληρούν, με ηθελημένη τροποποίηση της σφήνωσης του οπτικού συγκροτήματος ή του λαμπτήρα, τις απαιτήσεις και των δύο φορών κυκλοφορίας, κάτω από το σήμα έγκρισης τύπου κατασκευαστικού στοιχείου, επιτίθεται οριζόντιο βέλος περιλαμβάνον δύο αιχμές κατευθυνόμενες η μία προς τα αριστερά και η άλλη προς τα δεξιά.

1.6. Απέναντι από τον αριθμό έγκρισης τύπου κατασκευαστικού στοιχείου τοποθετούνται τα γράμματα «MBH» στους προβολείς με λαμπτήρες HS1.

1.7. Τα αναφερόμενα στα ανωτέρω σημεία σήματα και σύμβολα θα είναι ευανάγνωστα και ανεξίτηλα.

1.8. Στους προβολείς τους εφοδιασμένους με φακό από πλαστική ύλη, κοντά στα σύμβολα που περιγράφονται στα σημεία 1.2 έως 1.7 επιτίθενται τα γράμματα «PL».

2. ΓΕΝΙΚΕΣ ΠΡΟΔΙΑΓΡΑΦΕΣ

2.1. Έκαστο των δειγμάτων οφείλει να πληροί τις αναγραφόμενες στα κατωτέρω σημεία 3 έως 5 προδιαγραφές.

2.2. Οι προβολείς θα είναι σχεδιασμένοι και κατασκευασμένοι κατά τρόπο ώστε, υπό κανονικές συνθήκες χρησιμοποίησης και παρά τους κραδασμούς στους οποίους μπορεί να υποβάλλονται, να παραμένει εξασφαλισμένη η καλή λειτουργία τους και να διατηρούν τα προδιαγραφόμενα στο παρόν παράρτημα χαρακτηριστικά.

2.2.1. Οι προβολείς θα είναι εφοδιασμένοι με μηχανισμό επιτρέποντα τη ρύθμισή τους επί του οχήματος κατά τρόπο ικανοποιούντα τους κανόνες που ισχύουν γι'αυτούς. Ο μηχανισμός αυτός δεν χρειάζεται να είναι συναρμοσμένος στα μέρη στα οποία δεν μπορούν να αποσπασθούν ο ανακλαστήρας και ο φακός διάχυσης, υπό τον όρο ότι η χρησιμοποίηση των ανωτέρω μερών περιορίζεται στα οχήματα στα οποία οι προβολείς μπορούν να ρυθμίζονται με άλλα μέσα.

Όταν είναι ομαδοποιημένοι ένας προβολέας εκπέμπων δέσμη φώτων πορείας και ένας προβολέας εκπέμπων δέσμη φώτων διασταύρωσης, έκαστος εφοδιασμένος με το λαμπτήρα του, κατά τρόπο ώστε να σχηματίζει μια σύνθετη μονάδα, ο μηχανισμός ρύθμισης οφείλει να επιτρέπει να γίνεται αυτή όπως πρέπει για κάθε μεμονωμένο οπτικό σύστημα.

2.2.2. Πάντως, αυτές οι διατάξεις δεν ισχύουν για τα συγκροτήματα προβολέων στους οποίους οι ανακλαστήρες δεν δύνανται να διαχωρισθούν. Για τον τύπο αυτό συγκροτήματος, ισχύουν οι προδιαγραφές του σημείου 2 του παρόντος παραρτήματος. Όταν χρησιμοποιούνται πολλές φωτεινές πηγές για να εκπέμπουν την κύρια δέσμη φωτός, πρέπει να χρησιμοποιούνται οι πηγές συνδιασμένες για την εύρεση της μέγιστης τιμής φωτισμού (Emax).

2.3. Τα μέρη που προορίζονται για να στερεωθεί στον ανακλαστήρα ο λαμπτήρας με νήματα πυράκτωσης θα είναι κατασκευασμένα κατά τρόπο ώστε, ακόμη και στο σκότος, ο λαμπτήρας να δύναται να στερεώνεται οπωσδήποτε στην ενδεδειγμένη του θέση.

2.4. Η ορθή θέση του φακού ως προς το οπτικό σύστημα θα είναι σαφώς σημειωμένη και ακινητοποιημένη για να αποφεύγεται κάθε περιστροφή.

2.5. Για τους προβολείς που είναι σχεδιασμένοι κατά τρόπον ώστε να ανταποκρίνονται συγχρόνως στις απαιτήσεις της κυκλοφορίας στα δεξιά και στις αντίστοιχες της κυκλοφορίας στα αριστερά, η προσαρμογή σε συγκεκριμένη φορά κυκλοφορίας μπορεί να γίνεται με κατάλληλη αρχική ρύθμιση όταν το όχημα εξοπλίζεται ή με εκούσιο χειρισμό του χρήστη. Η αρχική αυτή ρύθμιση ή ο εκούσιος αυτός χειρισμός συνίσταται, π.χ., σε καθορισμένη γωνιακή σφήνωση είτε του οπτικού συγκροτήματος επί του οχήματος είτε του λαμπτήρα ως προς το οπτικό συγκρότημα. Όπως και να έχει το πράγμα, θα είναι δυνατές μόνο δύο διαφορετικές θέσεις σφήνωσης, σαφώς καθορισμένες και εκάστη ανταποκρινόμενη σε μία φορά κυκλοφορίας (δεξιά ή αριστερά), θα καθίσταται δε αδύνατη η μετακίνηση σε ενδιάμεση θέση. Όταν ο λαμπτήρας δύναται να καταλάβει δύο διαφορετικές θέσεις, τα μέρη που προορίζονται για τη στερέωση του λαμπτήρα στον ανακλαστή θα είναι σχεδιασμένα και κατασκευασμένα κατά τρόπον ώστε, σε κάθε μία από τις δύο αυτές θέσεις, ο λαμπτήρας να στερεώνεται με την ίδια ακρίβεια όπως εκείνη που απαιτείται για τους προβολείς που προορίζονται για μία και μόνη φορά κυκλοφορίας. Η επαλήθευση της συμμόρφωσης διενεργείται με οπτική επιθεώρηση και, ενδεχομένως, μέσω συναρμογής δοκιμής.

2.6. Για να εξασφαλισθεί ότι η λειτουργία δεν προκαλεί υπέρμετρη τροποποίηση των φωτομετρικών επιδόσεων, πρέπει να διενεργούνται συμπληρωματικές δοκιμές σύμφωνα με τις προδιαγραφές του προσαρτήματος 2.

2.7. Εάν οι φακοί του προβολέα είναι από πλαστικό υλικό, εκτελούνται συμπληρωματικές δοκιμές σύμφωνα με τις απαιτήσεις του προσαρτήματος 3.

3. ΠΡΟΔΙΑΓΡΑΦΕΣ ΣΧΕΤΙΚΕΣ ΜΕ ΤΟ ΦΩΤΙΣΜΟ

3.1. Γενικές προδιαγραφές

3.1.1. Οι προβολείς θα είναι κατασκευασμένοι κατά τρόπον ώστε με κατάλληλους λαμπτήρες HS1 ή R2 να δίνουν μη θαμβώνοντα, πλην όμως επαρκή φωτισμό στη δέσμη φώτων διασταύρωσης και καλό φωτισμό στη δέσμη φώτων πορείας.

3.1.2. Για να επαληθεύεται ο φωτισμός που παράγει ο προβολέας, χρησιμοποιείται οθόνη τοποθετούμενη κατακορύφως σε απόσταση 25 m έμπροσθεν του προβολέα, όπως αναφέρεται στο προσάρτημα 1.

3.1.3. Για να εξεταστούν οι προβολείς χρησιμοποιείται πρότυπος άχρωμος λαμπτήρας σχεδιασμένος για ονομαστική τάση 12 V. Η τάση στους ακροδέκτες του λαμπτήρα, όσο χρόνο εξετάζεται ο προβολέας, πρέπει να ρυθμίζεται για τα εξής χαρακτηριστικά:

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Ο προβολέας γίνεται αποδεκτός αν πληροί τις προδιαγραφές του σημείου 3, με ένα τουλάχιστον πρότυπο λαμπτήρα, ο οποίος δύναται να προσκομίζεται μαζί με τον προβολέα.

3.1.4. Στο παράρτημα IV εμφαίνονται οι διαστάσεις που καθορίζουν τη θέση των νημάτων στο εσωτερικό του πρότυπου λαμπτήρα με νήματα HS1 ή R2.

3.1.5. Ο βολβός του πρότυπου λαμπτήρα με νήματα θα έχει τέτοιο σχήμα και οπτικές ιδιότητες ώστε να προκαλεί ελάχιστη ανάκλαση ή διάθλαση που να επηρεάζουν αρνητικά τη φωτεινή κατανομή.

3.2. Προδιαγραφές σχετικές με τη δέσμη φώτων διασταύρωσης

3.2.1. Η δέσμη φώτων διασταύρωσης θα παράγει αποκοπή τέτοιας σαφήνειας ώστε να καθίσταται δυνατή μια καλή ρύθμιση με τη βοήθεια της αποκοπής αυτής. Η αποκοπή θα σχηματίζει οριζόντια ευθεία στην πλευρά που είναι απέναντι προς τη φορά κυκλοφορίας για την οποία προβλέπεται ο προβολέας 7 από την άλλη πλευρά, η αποκοπή δεν πρέπει να υπερβαίνει είτε την τεθλασμένη γραμμή HV-H1-H4 , διαμορφούμενη από την ευθεία HV-H1 η οποία σχηματίζει γωνία 45 με το οριζόντιο επίπεδο και την ευθεία H1-H4 η οποία είναι μετατοπισμένη κατά 1 % έναντι της ευθείας h-h, είτε την ευθεία HV-H3 που έχει κλίση 15 ως προς το οριζόντιο επίπεδο (βλέπε προσάρτημα 1). Σε καμιά περίπτωση δεν γίνεται αποδεκτή αποκοπή που υπερβαίνει συγχρόνως τη γραμμή HV-H2 και τη γραμμή H2-H4, προκύπτουσα από το συνδυασμό των δύο προηγουμένων δυνατοτήτων.

3.2.2. Ο προβολέας θα είναι στραμμένος σε τέτοια κατεύθυνση ώστε:

3.2.2.1. για τους προβολείς που είναι σχεδιασμένοι για να πληρούν τις απαιτήσεις της κυκλοφορίας στη δεξιά πλευρά της οδού, να είναι οριζόντια η αποκοπή στο αριστερό ήμισυ της οθόνης, για δε τους προβολείς που είναι σχεδιασμένοι για να πληρούν τις απαιτήσεις της κυκλοφορίας στην αριστερή πλευρά της οδού, η αποκοπή να είναι οριζόντια στο δεξί ήμισυ της οθόνης 7 η οθόνη ρύθμισης θα πρέπει να έχει επαρκές πλάτος για να επιτρέπει την εξέταση της αποκοπής σε μία έκταση τουλάχιστον 5 εκατέρωθεν της γραμμής v-v,

3.2.2.2. το οριζόντιο αυτό τμήμα της αποκοπής να ευρίσκεται, στην οθόνη, 25 cm υποκάτω της στάθμης του οριζοντίου επιπέδου που διέρχεται από την εστία του προβολέα (βλέπε προσάρτημα 1),

3.2.2.3. η αιχμή της αποκοπής να κείται επί της ευθείας v-v 7 αν η δέσμη φωτός δεν παρουσιάζει αποκοπή με σαφή καμπή, η πλευρική ρύθμιση θα διενεργηθεί κατά τρόπο που να πληροί καλύτερα τις απαιτήσεις που επιβάλλονται για τους φωτισμούς στα σημεία 75 R και 50 R με την κυκλοφορία στη δεξιά πλευρά της οδού και αντίστοιχα στα σημεία 75 L και 50 L για την κυκλοφορία στα αριστερά.

3.2.3. Με τον προβολέα στραμμένο ως άνω, πρέπει να πληρούνται οι αναφερόμενες στα σημεία 3.2.5 έως 3.2.7 και 3.3 προδιαγραφές.

3.2.4. Στην περίπτωση όπου ένας προβολέας στραμμένος όπως υποδεικνύεται ανωτέρω δεν πληροί τις αναφερόμενες στις παραγράφους 3.2.5 έως 3.2.7 και 3.3 προδιαγραφές, επιτρέπεται αλλαγή ρύθμισης υπό τον όρο ότι δεν μετατοπίζεται ο άξονας της δέσμης φωτός πλευρικώς πλέον της 1 (= 44 cm) προς τα δεξιά ή προς τα αριστερά. Το όριο απορρύθμισης κατά 1 προς τα δεξιά ή προς τα αριστερά δεν είναι ασυμβίβαστο με κατακόρυφη απορρύθμιση προς τα άνω και προς τα κάτω η οποία περιορίζεται μόνο από τις τασσόμενες στην παράγραφο 3.3 προδιαγραφές, ενώ το οριζόντιο τμήμα της αποκοπής οφείλει να μην υπερβαίνει τη γραμμή h-h. Για να είναι ευχερής η ρύθμιση με τη βοήθεια της αποκοπής, επιτρέπεται η μερική επικάλυψη του προβολέα προκειμένου να είναι σαφέστερη η αποκοπή.

3.2.5. Ο παραγόμενος στην οθόνη φωτισμός από τη δέσμη φώτων διασταύρωσης πρέπει να πληροί τις προδιαγραφές του ακόλουθου πίνακα:

>ΘΕΣΗ ΠΗΝΑΚΑ>

3.2.6. Σε καμιά από τις ζώνες I, II, III και IV δεν πρέπει να υπάρχουν πλευρικές διακυμάνσεις που βλάπτουν την καλή ορατότητα.

3.2.7. Οι προβολείς που είναι σχεδιασμένοι για να πληρούν τις απαιτήσεις της κυκλοφορίας στη δεξιά πλευρά της οδού και τις αντίστοιχες της κυκλοφορίας στην αριστερή πλευρά, πρέπει να πληρούν, για κάθε μια από τις δύο θέσεις σφήνωσης του οπτικού συγκροτήματος ή του λαμπτήρα, τις ανωτέρω αναγραφόμενες προδιαγραφές για τη φορά κυκλοφορίας που αντιστοιχεί στη θεωρούμενη θέση σφήνωσης.

3.3. Προδιαγραφές σχετικές με τη δέσμη φώτων πορείας

3.3.1. Η μέτρηση του φωτισμού που παράγεται στην οθόνη από τη δέσμη φώτων πορείας εκτελείται με τον προβολέα ρυθμισμένο κατά τον ίδιο τρόπο όπως και για τις καθοριζόμενες στα ανωτέρω σημεία 3.2.5 έως 3.2.7 μετρήσεις.

3.3.2. Ο παραγόμενος στην οθόνη φωτισμός από τη δέσμη φώτων πορείας πρέπει να πληροί τις ακόλουθες προδιαγραφές:

3.3.2.1. Το σημείο HV τομής των γραμμών h-h και v-v θα ευρίσκεται εντός της καμπύλης ίσου φωτισμού τιμής ίσης προς 90 % της μεγίστης. Η μέγιστη τιμή (Em) θα ανέρχεται σε τουλάχιστον 32 lux. Η τιμή δεν θα είναι ανώτερη των 240 lux.

3.3.2.2. Αναχωρώντας από το σημείο HV και κινούμενοι οριζοντίως προς τα δεξιά και προς τα αριστερά, ο φωτισμός θα είναι τουλάχιστον ίσος προς 16 lux μέχρις αποστάσεως 1,125 m και τουλάχιστον ίσος προς 4 lux μέχρις αποστάσεως 2,25 m.

3.4. Ο αναφερόμενος στα σημεία 3.2.5 έως 3.2.7 και 3.3 φωτισμός επί της οθόνης θα μετρείται μέσω φωτομέτρου ωφέλιμης επιφάνειας περιλαμβανόμενης στο εσωτερικό τετραγώνου πλευράς 65 mm.

4. ΠΡΟΤΥΠΟΣ ΠΡΟΒΟΛΕΑΣ

Ως πρότυπος προβολέας θεωρείται ένας προβολέας ο οποίος:

4.1. πληροί τις κατωτέρω αναφερόμενες προδιαγραφές για την έγκριση τύπου κατασκευαστικού στοιχείου,

4.2. έχει ενεργό διάμετρο τουλάχιστον ίση προς 160 mm,

4.3. δίνει, με πρότυπο λαμπτήρα, στα διάφορα σημεία και στις διάφορες ζώνες που προβλέπονται στο σημείο 3.2.5 φωτισμούς

4.3.1. το πολύ ίσους προς ποσοστό 90 % των μεγίστων ορίων, και

4.3.2. τουλάχιστον ίσους προς ποσοστό 120 % των ελαχίστων ορίων, όπως επιβάλλεται από τον πίνακα του σημείου 3.2.5.

5. ΣΥΜΠΛΗΡΩΜΑΤΙΚΕΣ ΑΠΑΙΤΗΣΕΙΣ ΓΙΑ ΤΙΣ ΕΠΑΛΗΘΕΥΣΕΙΣ ΠΟΥ ΔΥΝΑΤΑΙ ΝΑ ΔΙΕΝΕΡΓΟΥΝΤΑΙ ΑΠΟ ΤΙΣ ΑΡΜΟΔΙΕΣ ΑΡΧΕΣ ΚΑΤΑ ΤΟΝ ΕΛΕΓΧΟ ΤΗΣ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ ΣΥΜΦΩΝΑ ΜΕ ΤΟ ΣΗΜΕΙΟ 5.1 ΤΟΥ ΠΑΡΑΡΤΗΜΑΤΟΣ I

5.1. Για τις τιμές B 50 L (ή R) και τη ζώνη III, η ανώτατη επιτρεπτή απόκλιση είναι αντιστοίχως:

>ΘΕΣΗ ΠΗΝΑΚΑ>

5.2. Για τη φωτεινή δέσμη διασταύρωσης, οι τιμές που ορίζει η παρούσα οδηγία τηρούνται στο HV (με ανοχή 0,2 lux) και σε σχέση μ' αυτήν που στοχεύει σ' ένα τουλάχιστον σημείο καθεμιάς περιοχής από τις οριοθετούμενες πάνω στην οθόνη μέτρησης (στα 25 m) από κύκλους με κέντρα τα σημεία B 50 L (ή R) (με ανοχή 0,1 lux), 75 R (ή L), 50 R (ή L), 25 R, 25 L και ακτίνα 15 cm, καθώς και σ' ολόκληρη την περιοχή της ζώνης IV που βρίσκεται μέχρι και 22,5 cm πάνω από τις γραμμές 25 R και 25 L

5.2.1. Εάν για τη φωτεινή δέσμη πορείας, με το HV μέσα στην ισόφωτη καμπύλη 0,75 Emax, τηρείται ανοχή + 20 % για τις ανώτατες και - 20 % για τις κατώτατες φωτομετρικές τιμές σε οποιοδήποτε σημείο μέτρησης από τα οριζόμενα στο σημείο 3.2.5 του παρόντος παραρτήματος, η στάθμη αναφοράς δεν λαμβάνεται υπόψη.

5.3. Αν τα αποτελέσματα των παραπάνω δοκιμών δεν πληρούν τις απαιτήσεις, μπορεί ν' αλλάξει η ευθυγράμμιση του προβολέα, χωρίς όμως να μετακινηθεί κατά περισσότερο από 1 προς τα δεξιά ή προς τ' αριστερά ο άξονας της φωτεινής δέσμης.

5.4. Οι εμφανώς ελαττωματικοί προβολείς δεν λαμβάνονται υπόψη.

5.5. Η στάθμη αναφοράς δεν λαμβάνεται υπόψη.

ΠΑΡΑΡΤΗΜΑ III Δ

ΠΡΟΒΟΛΕΙΣ ΓΙΑ ΜΟΤΟΣΥΚΛΕΤΕΣ ΚΑΙ ΤΡΙΚΥΚΛΑ, ΟΙ ΟΠΟΙΟΙ ΕΙΝΑΙ ΕΦΟΔΙΑΣΜΕΝΟΙ ΜΕ ΛΑΜΠΤΗΡΕΣ ΑΛΟΓΟΝΩΝ ΑΛΛΗΣ ΚΑΤΗΓΟΡΙΑΣ ΠΛΗΝ HS1 ΚΑΙ ΕΚΠΕΜΠΟΥΝ ΑΣΥΜΜΕΤΡΗ ΔΕΣΜΗ ΦΩΤΩΝ ΔΙΑΣΤΑΥΡΩΣΗΣ ΚΑΙ ΔΕΣΜΗ ΦΩΤΩΝ ΠΟΡΕΙΑΣ

1. ΣΥΜΠΛΗΡΩΜΑΤΙΚΕΣ ΠΡΟΔΙΑΓΡΑΦΕΣ ΓΙΑ ΤΗ ΣΗΜΑΝΣΗ ΚΑΙ ΤΙΣ ΕΠΙΓΡΑΦΕΣ ΕΠΙ ΤΩΝ ΔΙΑΤΑΞΕΩΝ

1.1. Οι προβολείς που είναι σχεδιασμένοι κατά τρόπο ώστε να πληρούν τις απαιτήσεις για μία μόνο φορά κυκλοφορίας (είτε στη δεξιά είτε στην αριστερή πλευρά της οδού) πρέπει να φέρουν, επί του φακού, τα όρια της ζώνης που μπορεί ενδεχομένως να καλύπτεται για να μην ενοχλούνται οι χρήστες μιας χώρας όπου η φορά κυκλοφορίας δεν συμπίπτει με εκείνη της χώρας κατασκευής του προβολέα. Όταν πάντως η ανωτέρω ζώνη εκ κατασκευής είναι απευθείας αναγνωρίσιμη, δεν είναι αναγκαία η ανωτέρω οριοθέτηση.

1.2. Οι προβολείς που είναι σχεδιασμένοι κατά τρόπο ώστε να ικανοποιούν τις απαιτήσεις της κυκλοφορίας και στη δεξιά και στην αριστερή πλευρά της οδού, πρέπει να φέρουν επιγραφές για την εύρεση των δύο θέσεων σφήνωσης του οπτικού συγκροτήματος επί του οχήματος ή του λαμπτήρα επί του ανακλαστή 7 οι επιγραφές αυτές συνίστανται στα γράμματα «R/D» για τη θέση που αντιστοιχεί στην κυκλοφορία στη δεξιά πλευρά της οδού και στα γράμματα «L/G» για την αντιστοιχούσα στην κυκλοφορία στα αριστερά.

1.3. Για τους προβολείς που είναι σχεδιασμένοι κατά τρόπο αποκλείοντα τυχόν αφή του νήματος της δέσμης φώτων διασταύρωσης ταυτόχρονα με εκείνο κάθε άλλης φωτεινής πηγής με την οποία μπορεί να είναι ενωμένοι, πρέπει να φέρουν στο σήμα έγκρισης τύπου κατασκευαστικού στοιχείου, μετά το σύμβολο του φανού διασταύρωσης, μία διαγώνιο (/).

1.4. Για τους προβολείς που πληρούν μόνο τις απαιτήσεις της κυκλοφορίας στα αριστερά, κάτω από το σήμα έγκρισης τύπου κατασκευστικού στοιχείου, επιτίθεται οριζόντιο βέλος κατευθυνόμενο προς τα δεξιά ενός παρατηρητή που αντικρύζει τον προβολέα, δηλαδή προς την πλευρά της οδού όπου κινείται το ρεύμα κυκλοφορίας.

1.5. Για τους προβολείς που πληρούν, με ηθελημένη τροποποίηση της σφήνωσης του οπτικού συγκροτήματος ή του λαμπτήρα, τις απαιτήσεις και των δύο φορών κυκλοφορίας, κάτω από το σήμα έγκρισης τύπου κατασκευαστικού στοιχείου επιτίθεται οριζόντιο βέλος περιλαμβάνον δύο αιχμές κατευθυνόμενες η μία προς τα αριστερά και η άλλη προς τα δεξιά.

1.6. Επίσης, επιτίθενται τα εξή